cinema: Πάρε την κάμερα και τρέχα\nΟσοι θέλετε να δοκιμάσετε τις σκηνοθετικές σας ικανότητες αλλά δεν έχετε στην τσέπη...μία, τα νέα είναι καλά.\nΔύο 24ωρα έμειναν πέρυσι άγρυπνοι ο Αποστόλης Τότσικας και ο Γιώργος Χρανιώτης για να προλάβουν να παραδώσουν μαζί με την υπόλοιπη ομάδα το «2880» στην ώρα του. Δεν πρόλαβαν. Σκηνή από το γύρισμα Αρκεί να έχετε γερό στομάχι και να λειτουργείτε υπό το άγχος του... ρολογιού. Γιατί το «48 Hour Film Project», που ξεκινάει στις 12 Ιουνίου (έως 14) είναι διαγωνισμός με το χρονόμετρο.\nΓια δύο μέρες η Αθήνα θα γίνει ένα τεράστιο κινηματογραφικό πλατό. Οι διαγωνιζόμενοι -επαγγελματίες και ερασιτέχνες- πρέπει να ολοκληρώσουν ένα ταινιάκι διάρκειας από 4 έως 7 λεπτά. Από την ώρα που τους ανατίθεται από την επιτροπή (πρόεδρος ο Κωνσταντίνος Γιάνναρης)...η κλεψύδρα μετράει 48 ώρες και 30 λεπτά! Οι συμμετοχές λήγουν στις 5 Ιουνίου.\nΤο φετινό θέμα είναι «η μυστική ζωή των εικοσάρηδων». Κάθε ομάδα τραβάει κλήρο για το είδος της ταινίας. Μπορεί να είναι από κωμωδία μέχρι -για τους πιο άτυχους- γουέστερν ή μιούζικαλ. Επίσης, δίνεται από τα κεντρικά της Αμερικής (εκεί ξεκίνησε ο διαγωνισμός πριν από 9 χρόνια και εξαπλώθηκε σε 70 πόλεις του κόσμου) ένας συγκεκριμένος χαρακτήρας, μια ατάκα και ένα αντικείμενο. Και μετά, το κοντέρ αρχίζει να γράφει...\nΤο έπαθλο για τους νικητές είναι η ευκαιρία να δείξουν τη δουλειά τους εκτός συνόρων, από το Filmapalooza μέχρι τις Κάνες. Οι 3 βραβευμένες ταινίες θα διανεμηθούν εδώ από την Audiovisual, πριν από ταινίες μεγάλου μήκους.\nΤη φιλοσοφία του πρότζεκτ εξηγεί ο καλλιτεχνικός διευθυντής του Ορέστης Ανδρεαδάκης. «Πριν από χρόνια, το σινεμά ήταν ακριβή ιστορία. Σήμερα όμως μπορεί κάποιος να κάνει ταινία χωρίς το άγχος για μεγάλες παραγωγές, χολιγουντιανούς αστέρες και αστρονομικά μπάτζετ. Το σινεμά είναι υπόθεση ψυχής, ταλέντου και όρεξης. Το "48 Hour Film Project" είναι ένα κάλεσμα σε νέους αλλά και γνωστούς σκηνοθέτες να μην περιμένουν χρήματα από επίσημα κέντρα, να μην ξεροσταλιάζουν σε γραφεία παραγωγών αλλά να βγουν στους δρόμους με την κάμερα».\nΚαι για να μην αγχώνεστε, δεν προέχει η τεχνική αρτιότητα. Το επιβεβαιώνει και ο Ορέστης Ανδρεαδάκης. «Από τις περσινές ταινίες, ακόμα και οι εντελώς ερασιτεχνικές είχαν κάτι. Υπήρχαν πολλές κρυμμένες ιδέες. Τεχνικά προβλήματα, άλλωστε, έχουν όλα τα κινήματα που άλλαξαν το σινεμά: η νουβέλ βαγκ, ο αμερικανικός ανεξάρτητος κινηματογράφος. Η πρώτη ταινία του Κασσαβέτη είχε τεχνικά προβλήματα. Επίσης το "Mala Noche" του Γκας Βαν Σαντ ήταν κακοφωτισμένο».\nΗ μεγαλύτερη δυσκολία στο «48 Hour Film Project» είναι μάλλον οι περιορισμοί που δίνονται από τα κεντρικά της Αμερικής. Πέρυσι σε κάθε ταινιάκι έπρεπε να παίζει ένα σαπούνι, η ατάκα «ναι, είμαι πολύ ευγνώμων» και ένας κούριερ, ονόματι Γεωργίου.\nΕνας από τους περσινούς...κούριερ είναι ο ηθοποιός Γιώργος Χρανιώτης. Επαιξε στην ταινία «2880» των Μάνου Αρβανιτάκη και Θανάση Τότσικα. Η ομάδα είχε δύο ατυχίες. Της έλαχε δύσκολο είδος (γουέστερν) και δεν πρόλαβε τελικά την προθεσμία. Κι ας είχαν πέσει επί δύο 24ωρα με τα μούτρα σε αυτό το «εξτρίμ σινεφιλικό σπορ», όπως το χαρακτηρίζει ο ηθοποιός. «Ηταν μοναδική εμπειρία, γιατί είναι ένα ακραίο πείραμα. Ολα έτρεχαν γρήγορα. Αλλά κανείς δεν είχε νεύρα. Σκεφτόμασταν ότι ακόμα και να αποτυγχάναμε, θα ήταν μαγκιά μας. Κανείς δεν θα έριχνε ευθύνες στον άλλο γιατί ήταν κάτι ομαδικό. Χρειαστήκαμε πάντως πολύ καφεΐνη!», διηγείται. Μια δυσκολία που αντιμετώπισαν, ήταν ένα γύρισμα σε γέφυρα. «Επρεπε να κάνουμε με τον Αποστόλη Τότσικα μια μονομαχία με σπαθιά πριν δύσει ο ήλιος. Κυνηγούσαμε το φως και συγχρόνως φοβόμαστε μην πέσουμε», θυμάται.\nΦέτος ο Γιώργος Χρανιώτης γλίτωσε από το άγχος του deadline, έχει όμως το άγχος του κριτή, καθώς είναι μέλος της κριτικής επιτροπής. Τι περιμένει να δει; «Ανθρώπους με τρέλα και όραμα», λέει.\nLabels: Τότσικας Αποστόλης, Χρανιώτης Γιώργος


Ikarios 1912: Τσιπρανδρέου! «Οι παγκόσμιοι στοχαστές»\nΑντιγράφουμε από τον ιστότοπο του ΣΥΡΙΖΑ left.gr: «Το αμερικανικό περιοδικό “Foreign Policy” αναδεικνύει μέσα από ψηφοφορία των αναγνωστών του κάθε χρόνο τους 100 κορυφαίους παγκόσμιους διανοητές (100 leading global thinkers) - ουσιαστικά εκείνους που επηρεάζουν τα παγκόσμια δρώμενα σε διάφορα πεδία. Φέτος από ό,τι φαίνεται (έχει διαρρεύσει στο διαδίκτυο μόνο το εξώφυλλο του περιοδικού μέχρι στιγμής) ανάμεσα σε αυτούς είναι και ο πρόεδρος του ΣΥΡΙΖΑ Αλέξης Τσίπρας».\nΟυπς! Το αμερικανικό περιοδικό «Foreign Policy» και ο θεσμός του «παγκόσμιου στοχαστή» κάτι μας θυμίζουν. Ετσι δεν είναι; Κάπως οικεία δείχνουν και σπάμε τις κεφαλές μας για να θυμηθούμε... Ας διαβάσουμε παρακάτω στο διθυραμβικό άρθρο του left.gr, μπας και μας λυθεί η απορία: «Η αλήθεια είναι πως η ελληνική εμπειρία με τη λίστα αυτή δεν είναι ακριβώς θετική: το 2010 στη λίστα των κορυφαίων διανοητών του “FP” βρέθηκε και ο Γ.Α. Παπανδρέου, του οποίου η σκέψη δεν αποδείχθηκε αρκούντως ηγετική για να βοηθήσει να αποφύγει η Ελλάδα τον γκρεμό του ΔΝΤ και της κατάρρευσης». Καράμπα! Ο ΓΑΠ ήταν ο προηγούμενος Ελλην «παγκόσμιος στοχαστής»!\nΤσιπρανδρέου Αυτό που κάνει εντύπωση στις ελληνικές διακρίσεις δεν είναι τόσο οι επιλογές ενός αμερικανικού περιοδικού. Μπορούν να βάλουν όποιον επόμενο πρωθυπουργό θέλουν. Είναι απόλυτο δικαίωμά τους (όπως δείχνουν τα πράγματα). Θέλει η Ουασινγκτώνα να μας φορέσει έναν στοχαστή; Θα το κάνει. Θέλει το Βερολίνο να μας φορέσει μια ωραία θηλιά στον λαιμό (επειδή «δεν γίνεται αλλιώς»); Θα το κάνει. Θέλουν οι Ελληνες να ζήσουν ελεύθεροι και ακμαίοι; Μπορούν να το κάνουν -αν συμφωνούν η Ουασινγκτώνα και το Βερολίνο. Ξηγημένα πράγματα...\nΤι είναι αυτό, ωστόσο, που εντυπωσιάζει; Το ίδιο το δημοσίευμα του left.gr συμπεριφέρεται τόσο... βελούδινα στον ΓΑΠ, που θα μπορούσε να παρεξηγηθεί. «Η ελληνική εμπειρία με τη λίστα αυτή δεν είναι ακριβώς θετική» (έτσι λέει το left.gr την απόλυτη καταστροφή).\n«Στη λίστα των κορυφαίων διανοητών του “FP” βρέθηκε και ο Γ.Α. Παπανδρέου, του οποίου η σκέψη δεν αποδείχθηκε αρκούντως ηγετική για να βοηθήσει να αποφύγει η Ελλάδα τον γκρεμό του ΔΝΤ και της κατάρρευσης». Για τους αξιοσέβαστους συντάκτες του σάιτ, η σκέψη του ΓΑΠ δεν ήταν «αρκούντως ηγετική».\nΤι σχόλια να κάνεις γι' αυτήν την κολεγιά;


Την / Το Τρι Σεπ 14, 2010 5:18 am\nBirds of Prey είναι μια σειρά που προβλήθηκε το 2002. Η σειρά αναπτύχθηκε από τη Warner Bros και βασίζεται χαλαρά στο Birds of Prey της DC Comics . Παρά την εβδομαδιαία ακροαματικότητα των 7,6 εκατομμυρίων τηλεθεατών και τομεγαλύτερο ακροατήριο του δικτύου στα 18-34 δημογραφικών τη στιγμή, η σειρά ακυρώθηκε. Δεκατρία επεισόδια παρήχθησαν συνολικά.\nΤο έχει δει κανείς ποτέ? Λέτε να λέει?\nΑπ: Birds of Prey\nΤην / Το Τρι Σεπ 14, 2010 8:15 am\nΆξιζε.Κρίμα που δεν έφτασε να βάλει περισσότερα επισόδεια,τουλάχιστον να ολοκληρώσει έναν ή και δύο κύκλους.\nΤην / Το Τρι Σεπ 14, 2010 1:36 pm\nΝαι, κρίμα. Έχω δει το unaired pilot και μου άρεσε πάρα πολύ. Κρίμα πάντως. Θα τα έβλεπα όλα αλλά όταν άρχισα να τα κατεβάζω με τόρρεντ σταμάτησαν να υπάρχουν τροφοδότες και στο megauload βρήκα πολύ λίγα, ούτε τα μισά.\nΕίναι με την Έλενα, την κόρη του Μπάτμαν και της Κατγούμαν!\nΤην / Το Τρι Σεπ 14, 2010 2:50 pm\nTα έχω όλα τα επεισόδια!\nΤην / Το Παρ Απρ 03, 2015 5:14 pm\nΩραία σειρά, την έβλεπα όταν παίχτηκε, νομίζω στο STAR. Δυστυχώς κόπηκε νωρίς...


Πώς να αλλάξετε το όνομα του μηχανήματός σας PC ή Ubuntu | Καθηγητής Falken\nΠώς να αλλάξετε το όνομα του μηχανήματός σας PC ή Ubuntu\nΚανονικά, η εγκατάσταση του λειτουργικού συστήματος Ubuntu, Ρυθμίστε τις παραμέτρους του Όνομα θέλετε να δώσετε για να υπολογιστή σας να είναι σε θέση να αναφερθώ σε αυτό ανά πάσα στιγμή. Αλλά υπάρχουν περιπτώσεις στις οποίες θα θέλατε να Μετονομάστε το, και τώρα για να ολοκληρωθεί η εγκατάσταση, είτε παίρνετε ήδη χρόνο με το εγκατεστημένο σύστημα, και δεν θέλετε να πάει πίσω στην κατοχή για να εκτελέσετε μια εγκατάσταση από το μηδέν.\nΓια αυτό, Μπορούμε να κάνουμε χρήση της εντολής όνομα κεντρικού υπολογιστή. Αυτή η εντολή, Πρώτα απ' όλα, μας επιτρέπει να εμφανιζόμενο όνομα Τώρα που έχετε αντιστοιχίσει τη μηχανή μας, που είναι αποθηκευμένο σε ένα αρχείο στη διαδρομή /κλπ/hostname. Έτσι, Μπορούμε να χρησιμοποιήσουμε αυτή την εντολή για να τροποποιήσετε το όνομα του υπολογιστή σας.\nΠώς να αλλάξετε το όνομα του υπολογιστή σας μέσω το όνομα κεντρικού υπολογιστή εντολή στο Ubuntu\nΤο τροποποίηση της επωνυμίας τον υπολογιστή σας σε Ubuntu απαιτήσεις της τρία βήματα, υπό την προϋπόθεση ότι δεν θέλετε να πρέπει να επανεκκινήσετε τον υπολογιστή σας μετά την πραγματοποίηση τους. Το βήματα 2 και 3 είναι υποχρεωτική, και το πρώτο είναι προαιρετική. Εάν δεν εκτελέσετε το πρώτο βήμα, Μπορεί να έχετε που επανεκκίνηση υπολογιστή σας έτσι ώστε οι αλλαγές τεθούν σε ισχύ.\nΒήμα 1. Μπορούμε να τροποποιήσουμε το τρέχον όνομα που έχει αντιστοιχιστεί στον υπολογιστή σας, χρησιμοποιώντας την εντολή όνομα κεντρικού υπολογιστή:\nΒήμα 2. Μπορούμε να τροποποιήσουμε το αρχείο /κλπ/hostname γεγονός που καθιστά Μόνιμη αλλαγή. Αν δεν έχουμε κάνει το προηγούμενο βήμα, Αυτή η αλλαγή δεν θα είναι αποτελεσματική μέχρι δεν επανεκκίνηση το PC. Σε αυτό το αρχείο, απλά να αντικαταστήσει το παλιό όνομα με το νέο και Κρατήστε αλλαγές. Εάν χρησιμοποιείτε Vim, για να επεξεργαστείτε, Κάντε κλικ στο κουμπί ‘ μου’, Επεξεργαστείτε το περιεχόμενο και, στη συνέχεια, Κάντε κλικ στο κουμπί ESC για να επεξεργαστείτε, και ‘:x’ για αποθήκευση και έξοδο (όλα αυτά χωρίς εισαγωγικά).\nΒήμα 3. Μπορούμε να τροποποιήσουμε το αρχείο /κλπ/κεντρικούς υπολογιστές. όπου αποδίδεται η IP του localhost 127.0.0.1 το όνομα του ο υπολογιστής μας. Έτσι, σε αυτό το αρχείο, Θα πρέπει να αντικαταστήσετε τη γραμμή δείχνει το IP μαζί με το προηγούμενο όνομα, με το νέο όνομα και την ίδια διεύθυνση IP.\nΑφού έχετε κάνει τις αλλαγές, μηχανή ή το PC μας θα έχουν λάβει το νέο όνομα, και όσο, η διεύθυνση του localhost 127.0.0.1 Αυτό θα δείχνει το ίδιο. Όπως θα συζητηθεί στις αρχές, Αν έχετε κάνει το πρώτο βήμα, θα πρέπει να επανεκκίνηση το μηχάνημά σας έχουν επίδραση.\nΕτικέτες: όνομα κεντρικού υπολογιστή, το όνομα του υπολογιστή


ΠΑΡΕΜΒΑΣΗ ΤΗΣ ΟΛΥΜΠΙΟΝΙΚΗ ΤΑΤΙΑΝΑΣ ΚΑΒΒΑΔΙΑ, ΣΧΕΤΙΚΑ ΜΕ ΠΕΡΙΣΤΑΤΙΚΑ ΑΠΑΞΙΩΣΗΣ ΓΥΝΑΙΚΩΝ-ΜΕΛΩΝ ΤΟΥ ΣΥΛΛΟΓΟΥ "ΜΑΖΙ ΓΙΑ ΤΗ ΣΙΦΝΟ ΜΑΣ" - ΚΑΙ ΠΟΥ ΘΕΟΣ\nΠΑΡΕΜΒΑΣΗ ΤΗΣ ΟΛΥΜΠΙΟΝΙΚΗ ΤΑΤΙΑΝΑΣ ΚΑΒΒΑΔΙΑ, ΣΧΕΤΙΚΑ ΜΕ ΠΕΡΙΣΤΑΤΙΚΑ ΑΠΑΞΙΩΣΗΣ ΓΥΝΑΙΚΩΝ-ΜΕΛΩΝ ΤΟΥ ΣΥΛΛΟΓΟΥ "ΜΑΖΙ ΓΙΑ ΤΗ ΣΙΦΝΟ ΜΑΣ"\nkaipou theos Σεπτεμβρίου 19, 2018 Σίφνος\nΛάβαμε από την εμβληματική Ολυμπιονίκη της Καλαθοσφαίρισης κα Τατιάνα Καββαδια, επιστολη την οποία την κοινοποιούμε ως έχει:.....\nΑξιότιμε Πρόεδρε κ. Λιβιεράτο,\nσας αποστέλλω αυτήν την επιστολή με αφορμή πρόσφατες δημοσιεύσεις στο Σιφναϊκό Τύπο, που αφορούν τις δράσεις του Συλλόγου για ένα -κατ’ εμέ- από τα ομορφότερα μέρη της Ελλάδας.\nΜολονότι λοιπόν η μοίρα θέλησε να συνδεθώ πολύ στενά με το νησί σας, την αγαπημένη σε όλους μας Σίφνο, εντούτοις δεν μπορώ να έχω εις βάθος γνώση για θέματα που απασχολούν την τοπική σας κοινωνία, αλλά είμαι διαθέσιμη να βοηθήσω όπου μπορώ και μου ζητηθεί.\nΑυτό που εγώ μπορώ να πω με την ιδιότητά μου ως Ολυμπιονίκης, παλαίμαχη αθλήτρια της Εθνικής Ομάδας και νυν προπονήτρια Καλαθοσφαίρισης, είναι ότι μέσω της στήριξης του Συλλόγου «Μαζί για τη Σίφνο μας» στα αθλητικά event που διοργανώνουμε, όχι μόνο αναδεικνύετε το ήθος και την γενναιοδωρία των Σιφνιών, αλλά παράλληλα συμβάλλετε και στον στόχο της ανάπτυξης του αθλητισμού στις νεότερες ηλικίες, στον οποίο όλοι οι Ολυμπιονίκες έχουμε ταχθεί.\nΘα σταθώ όμως στο σημείο που αναφέρετε σε πρόσφατες δημοσιεύσεις σας, για τις φραστικές επιθέσεις που δέχτηκαν γυναίκες μέλη του Συλλόγου «Μαζί για τη Σίφνο μας» απλά και μόνο επειδή αποφάσισαν να εμπλακούν με αυτόν!!!\nΑφού σας συγχαρώ για την στάση σας για το θέμα μέσω της ανάδειξής του, θα ήθελα να σας ρωτήσω ειλικρινά τί άνθρωποι είναι αυτοί που προβαίνουν σε τέτοιους είδους πρακτικές απέναντι σε γυναίκες που έχουν υψηλό αίσθημα κοινωνικής ευθύνης; Είναι Σιφνιοί; Γιατί όπως γράφετε και εσείς, «Σιφνιός σημαίνει γενναιοδωρία και όχι απρέπεια». Ποια ήταν η αντίδραση της τοπικής κοινωνίας για το θέμα;\nΚαθόλη την διάρκεια της αθλητικής μου καριέρας, στα γήπεδα όλης της Ελλάδας, στο άκρως ανταγωνιστικό και ανδροκρατούμενο άθλημα του μπάσκετ, οι άνδρες συνάδελφοί μας υπήρξαν αρωγοί μας και υποστηρικτές μας προκειμένου να αναπτυχθεί το άθλημα και στην Γυναικεία Εκδοχή του. Εμένα προσωπικά το πρότυπο μου ήταν ο Νίκος Γκάλης, που ήταν εκείνος που με παρακίνησε να ξεκινήσω την αθλητική μου καριέρα, και στο camp του οποίου στη Χαλκιδική έκανα τα πρώτα μου βήματα ως προπονήτρια.\nΚατά κανόνα, οι άνδρες συνάδελφοί μας, μας στήριξαν και μας βοήθησαν να ανεβάσουμε το Μπάσκετ Γυναικών σε πολύ υψηλά επίπεδα με πολλές επιτυχίες, που τώρα επαναλαμβάνονται από τις νεότερες γενιές κοριτσιών.\nΗ φαλοκρατική προσέγγιση –όπως αυτή που αναφέρατε ότι εκφράστηκε με την απαξίωση των γυναικών που ανήκουν στο Σύλλογο «Μαζί για τη Σίφνο μας» όπου προεδρεύετε- είναι αναχρονιστική, είναι απαράδεκτη και κυρίως είναι αντιπαραγωγική. Θυμίζω ότι στο φετινό καλοκαίρι της μεγάλης θλίψης λόγω των μεγάλων πυρκαγιών, ήταν οι Έλληνες Αθλητές και Αθλήτριες που έδωσαν μεγάλες χαρές σε όλους μας. Οι συναδέλφισές μου Ολυμπιονίκες Άννα Κορακάκη και Κατερίνα Στεφανίδου έφεραν και πάλι μεγάλες επιτυχίες με χρυσά μετάλλια, που σίγουρα τα πανηγύρισαν και όσοι έχουν την τάση να απαξιώνουν τις γυναίκες γενικότερα. Οι προπονητές τους σημειώνω ότι είναι άνδρες.\nΑυτό σημαίνει ότι άνδρες και γυναίκες μπορούν να συνεργάζονται ΜΑΖΙ και να φέρνουν σημαντικά αποτελέσματα, προς όφελος όλων μας!\nΑκόμη, τα κορίτσια του Μπάσκετ, του Beach Handball, του Στίβου, της Κωπηλασίας, του Τέννις, της Υδατοσφαίρισης, τη Ιππασίας κ.α το καλοκαίρι που μόλις μας πέρασε, έφεραν μεγάλες επιτυχίες για την Ελλάδα που έκαναν άπαντες περήφανους.\nόπως έμαθα, στο κάλεσμά σας για τη δωρεάν φιλοξενία στη Σίφνο πυροπαθών παιδιών από τη Ραφήνα, οι πρώτες που ανταποκρίθηκαν ήταν γυναίκες μέλη του Συλλόγου σας. Μία ενέργεια που περιποιεί τιμή για όλο το νησί και δείχνει ότι οι γυναίκες πέρα από την αυξημένη κοινωνική ευαισθητοποίηση που εκ φύσεως έχουν, διαθέτουν επιπλέον και την ικανότητα της αντίληψης και της άμεσης δράσης.\nΠροσωπικά είμαι πολύ χαρούμενη που συνεργάζομαι με το Σύλλογό σας και σας καλώ να κρατήσετε την ίδια σταθερή και αυστηρή στάση απέναντι σε εκείνους που απαξιώνουν και εκφοβίζουν γυναίκες αναδεικνύοντας τον προβληματικό χαρακτήρα τους.\nΗ στάση σας είναι αυτή που διαχωρίζει τα απλά αρσενικά από τους κυρίους.\nΘα αναμένω με ενδιαφέρον τις εξελίξεις και σας παρακαλώ να μεταφέρετε την συμπάθεια και την υποστήριξή μου στις κυρίες που εθίγησαν.\nΣΤΗΝ ΠΑΡΑΠΑΝΩ ΕΠΙΣΤΟΛΗ ΤΗΣ ΚΥΡΙΑΣ ΚΑΒΒΑΔΙΑ, Ο ΠΡΟΕΔΡΟΣ ΤΟΥ ΣΥΛΛΟΓΟΥ "ΜΑΖΙ ΓΙΑ ΤΗ ΣΙΦΝΟ ΜΑΣ", κ Αγαμέμνων Λιβιεράτος, ΑΠΑΝΤΑΕΙ ΩΣ ΑΚΟΛΟYΘΩΣ:\nΑγαπητή κ. Καββαδία,\nη παρέμβασή σας αυτή για το θέμα της εκφοβιστικής συμπεριφοράς προς γυναίκες-μέλη του συλλόγου μας, αναδεικνύει για μία ακόμη φορά, γιατί θεωρείστε ένα από τα "κοσμήματα" του Ελληνικού Μπάσκετ και του Ελληνικού Αθλητισμού γενικότερα, τόσο ως ενεργή αθλήτρια, όσο πλέον και ως προπονήτρια.\nΌπως γνωρίζετε, σε κάθε κοινωνία υπάρχουν προβληματικές προσωπικότητες και χαρακτήρες, που προβαίνουν σε απαράδεκτες συμπεριφορές. Στόχος της κάθε κοινωνίας είναι να στηλιτεύσει αυτές τις συμπεριφορές, να συνετίσει αυτούς που φέρονται απρεπώς και να τους απομονώσει εφόσον αυτό κρίνεται απαραίτητο. Ευτυχώς, όπως κι εσείς επισημάνατε, η πλειοψηφία των Σιφνιών χαρακτηρίζεται από ευγένεια, γενναιοδωρία και υψηλό επίπεδο πολιτισμού. Οι ελάχιστοι προβληματικοί συντοπίτες μας είναι γνωστοί και με την στάση τους έχουν ουσιαστικά απομονώσει τους εαυτούς τους από την καθημερινότητα του νησιού μας. Όμως όταν αυτοί προβαίνουν σε συμπεριφορές που ξεπερνάνε τα όρια, όπως για παράδειγμα η εκφοβιστική συμπεριφορά προς τις γυναίκες μέλη του συλλόγου μας, τότε είναι υποχρέωσή μας να αντιδράσουμε. Η φαλοκρατική -όπως πολύ εύστοχα την χαρακτηρίζεται- συμπεριφορά είναι ένα κοινωνικό φαινόμενο, που με παρεμβάσεις όπως η δική σας, τείνει να εξαφανιστεί. Το πιο θλιβερό όμως απ' όλα στη δική μας περίπτωση, ήταν ότι εκτός από την εκφοβιστική συμπεριφορά των συγκεκριμένων "ανδρών" προς τις γυναίκες του συλλόγου μας, υπήρξε και δημόσια τοποθέτηση μιας γυναίκας συντοπίτισσας μας, η οποία έχοντας πλήρη σύγχυση για όλα τα θέματα , μέσω ανάρτησής της στη σελίδα του συλλόγου μας στο Facebook, εκφραζόμενη με παρόμοιο επιθετικό λεξιλόγιο, αφού "έλουσε" όλους όσους επιθυμούμε να ασχολούμαστε με τα κοινά του νησιού μας με διάφορα κοσμητικά επίθετα, στο τέλος μας παρουσίασε ως "ανήθικους καιροσκόπους", και δήλωσε μεταξύ τόσων άλλων, πως "είναι αναμενόμενη η απαξίωση και ο εκφοβισμός στις γυναίκες ως μέσο επιχειρηματολογίας"!!! Εδώ αναρωτιέται κανείς, πως πρέπει να απαντήσει σε αυτήν την κυρία, προκειμένου να προασπίσει το φύλλο της από την ίδια!!! Ευτυχώς κάποιος τη συνέτισε και "κατέβασε" η ίδια την ανάρτησή της, απαλλάσσοντάς με έτσι, από την αμηχανία να της απαντήσω.\nκ. Καββαδία, όπως λέτε κι εσείς, οι άνδρες και οι γυναίκες οφείλουν να συνεργάζονται ΜΑΖΙ και ΙΣΟΤΙΜΑ, γιατί μόνο έτσι θα παράγονται εξαιρετικά αποτελέσματα. Για το σύλλογο "Μαζί για τη Σίφνο μας" αυτό είναι απαράβατη αρχή.\nΚλείνοντας, θέλω να σημειώσω ότι είναι μεγάλη χαρά μας, να μπορούμε να συνδράμουμε στις αθλητικές και κοινωνικές δράσεις που διοργανώνετε με τους συνεργάτες σας και τους λοιπούς μεγάλους αθλητές-συναδέλφους σας και είναι τιμή μας, που είστε κοντά μας και συμμετέχετε στις δικές μας.\n"Μαζί για τη Σίφνο μας"


PLHROFORIES GIA TH DIDASKALIA THS ELLHNIKHS GLWSSAS | Φρυκτωρίες\nΥποβλήθηκε από Anonymous την Τρί, 2006-04-25 18:17.\nPLHROFORIES GIA TH DIDASKALIA THS ELLHNIKHS GLWSSAS\nΚαλημέρα σε όλους τους λάτρες και καθηγητές της ελληνικής γλώσσας!!! Με μεγάλη μου χαρά κι έκπληξη ανακάλυψα την ιστοσελίδα των Φρυκτωριών. Για πολύ καιρό αναζητούσα πληροφορίες για την ύπαρξη εκπαιδευτικών μονάδων στο εξωτερικό και ύστερα από αρκετή προσπάθεια ανακάλυψα στο internet τον οδηγό για τα «Institutions Offering Courses of Modern Greek in Greece and Abroad», όπως ονομάζεται κι επίσης μια λίστα του Υπουργείου Παιδείας με τα Ελληνόφωνα και Ευρωπαϊκά σχολεία σε όλο τον κόσμο. Απευθύνομαι στο φόρουμ της ιστοσελίδας για να ζητήσω κάποιες πληροφορίες. Αποφοίτησα την περασμένη χρονιά από το τμήμα «Γαλλικής Γλώσσας και Φιλολογίας» του Πανεπιστημίου Αθηνών, ενώ αυτή την ακαδημαϊκή χρονιά εκπονώ τον πρώτο χρόνο του Doctorado με θέμα τη Λογοτεχνία στην Βαρκελώνη. Μέχρι τώρα έχω διδάξει την γαλλική γλώσσα στην Ελλάδα, όμως από πάντα ήθελα να διδάξω τη μητρική μου γλώσσα σε ξένους που επιθυμούν να τη μάθουν και τα τελευταία χρόνια αυτή μου η επιθυμία αυξάνεται συνεχώς. Εδώ λοιπόν εμφανίζεται το πρόβλημα…… Πώς μπορώ να διδάξω την ελληνική γλώσσα σε ξένους σε Πανεπιστήμια ή σε Ελληνικά Σχολεία στο εξωτερικό έχοντας πτυχίο της Γαλλικής Φιλολογίας; Ξέρω ότι οι καθηγητές των Ελληνικών Σχολείων βρίσκονται στο Εξωτερικό με απόσπαση αφού έχουν συμπληρώσει κάποια χρόνια διδασκαλίας στην Ελλάδα. Για να διδάξω όμως στα Ελληνικά Τμήματα (Τμήματα Κλασσικής-Ελληνικής Φιλολογίας, καθώς και Κέντρα εκμάθησης ξένων γλωσσών των Πανεπιστημίων) των Πανεπιστημίων στο εξωτερικό τι χρειάζεται να κάνω; Πρέπει να επικοινωνήσω κατευθείαν με τους υπεύθυνους των Πανεπιστημίων στην κάθε χώρα όπου βρίσκεται το Πανεπιστήμιο; Είναι δύσκολο να εργαστώ ως καθηγήτρια Ελληνικής με το πτυχίο μου; Σκέφτηκα να δώσω κατατακτήριες εξετάσεις σε κάποιο Τμήμα Φιλολογίας Ελληνικού Πανεπιστημίου, αλλά ο αριθμός των φοιτητών που εισάγονται με τις κατατακτήριες εξετάσεις είναι σχεδόν αποκαρδιωτικός… Έπειτα υπάρχουν, βέβαια και τα Μεταπτυχιακά Προγράμματα για τη διδασκαλία της Ελληνικής Γλώσσας ως ξένης… Θα ήταν πολύ χρήσιμο για εμένα οι όποιες συμβουλές από εσάς, τα μέλη των Φρυκτωριών, αφού είστε όλοι καθηγητές της Ελληνικής Γλώσσας στο εξωτερικό και έχετε τις γνώσεις για να με συμβουλέψετε. Σας ευχαριστώ πολύ και εύχομαι όρεξη και δύναμη για τη συνέχιση του έργου σας!! Λίνα Βουράκη\n‹ ecole du louvre\nΑρχική » Forums » Τομείς Βελτίωσης » Οι φοιτητές στις Φρυκτωρίες


Κινέζικη Αστρολογία: Ιούλιος - Σεπτέμβριος 2016 - e-volta\n2648 updated post view 583\nΙούλιος: Ο μήνας του Ξύλινου Προβάτου Αρχίζει στις 7 Ιουλίου και τελειώνει στις 7 Αυγούστου • Αύγουστος: Ο μήνας του Πύρινου Πιθήκου Αρχίζει στις 8 Αυγούστου και τελειώνει στις 7 Σεπτεμβρίου • Σεπτέμβριος: Ο μήνας του Πύρινου Πετεινού Αρχίζει στις 8 Σεπτεμβρίου και τελειώνει στις 7 Οκτωβρίου\nΙούλιος: προσέξτε αυτόν τον καιρό λίγο την συμπεριφορά σας γιατί μπορεί να δώσετε λάθος σήματα και να πέσετε θύμα παρεξήγησης. Καλούς χειρισμούς θα πρέπει να κάνετε και στον τομέα της καριέρας και ιδιαίτερα δεν θα πρέπει να υπογράψετε ή να αναλάβετε καινούργιες υποχρεώσεις.\nΑύγουστος: Στον αισθηματικό τομέα κάποια θέματα θα ξεκαθαρίσουν και τουλάχιστον θα γνωρίζεται προς που βαδίζετε καθώς θα φανούν και κάποιες αδυναμίες. Φίλοι και συγγενείς θα είναι δίπλα σας αυτή την εποχή, προσπαθήστε να περάσετε καλά και να γεμίσετε τις μπαταρίες σας ταξιδεύοντας με παρέα.\nΣεπτέμβριος: αυτό το μήνα θα δεχτείτε προσφορές και ίσως κάνετε και κάποιες νέες συμφωνίες. Επιδιώξτε συναντήσεις. Ο μήνας ευνοεί ιατρικές εξετάσεις και αγοροπωλησίες ακίνητης περιουσίας, όπως και υπογραφές συμβολαίων.\nΙούλιος: δεν είναι η κατάλληλη εποχή για οικονομικά ανοίγματα, είναι όμως για ρυθμίσεις και για να βάλετε μια τάξη επανεξετάζοντας τα έσοδα και έξοδα σας, με έναν σωστό προγραμματισμό μπορούν τα οικονομικά σας να μπουν σε νέα θετική ροή.\nΑύγουστος: Ο μήνας του Πιθήκου θα προσπαθήσει να βγάλει την καλλιτεχνική σας πλευρά στην επιφάνεια, ασχοληθείτε με τα χόμπι σας και ξεκινήστε ακόμα και μαθήματα πάνω σε αυτά, ασχοληθείτε και με θέματα ομορφιάς, αδυνατίσματος και γυμναστικής, γενικά προσπαθήστε τώρα να βελτιώσετε τη ποιότητα ζωής σας.\nΣεπτέμβριος: ολοκληρώστε πράγματα που πολύ καιρό παραμελείτε και μην κάνετε καινούργια ανοίγματα, ότι αφήσατε να εκκρεμεί τώρα θα το βρείτε μπροστά σας, καλύτερα να απαλλαγείτε από εκκρεμότητες, ο μήνας ευνοεί τις επιλύσεις.\nΙούλιος: Έναν ενθουσιασμό θα σας φέρει ο μήνας αλλά θα πρέπει να προσέξετε να μην παρασυρθείτε σε πλάνα που θα σας απομακρύνουν από τα σχέδια σας, το πρόβατο είναι φιλικό σε σας και θα σας φέρει ευκαιρίες που όμως μπορεί να μην είναι αυτό ακριβώς που χρειάζεστε.\nΑύγουστος: ο μήνας αυτός δεν είναι ο καλύτερος για να λύσετε τις διαφορές σας και καλύτερα να ρίξετε τους τόνους, ο πίθηκος της χρονιάς σας κόβει και το ίδιο κάνει και του μήνα, από τον Σεπτέμβρη τα πράγματα θα είναι πολύ καλύτερα.\nΣεπτέμβριος: πιέσεις μπορεί να δεχτείτε σε θέματα που δεν σας ενδιαφέρουν άλλο και είναι η καταλληλότερη εποχή να ξεμπερδεύετε με αυτά και να κλείσετε κύκλους και πόρτες.\nΙούλιος: Κάντε νέα ξεκινήματα, ο μήνας σας ευνοεί σε όλα τα θέματα και τώρα είναι η κατάλληλη εποχή για να βάλετε μπρος τα σχέδια σας, ανανεωθείτε, ανακινείστε, γενικά κάντε καινούργια πράγματα. Ακόμα και δύσκολα πράγματα τώρα μπορείτε να τα πετύχετε πιο εύκολα.\nΑύγουστος: Σημαντικά πράγματα που μπορείτε τώρα να αποφύγετε όπως εξετάσεις ή επεμβάσεις αποφύγετε τα, επίσης μην προβείτε τώρα σε μεταφορές, μετακομίσεις και ανακαινίσεις, γενικά πράγματα που θα σκαλίσετε τώρα θα ανοίξουν μπερδέματα και καλύτερα να τα αφήσετε για αργότερα.\nΣεπτέμβριος: ο μήνας ευνοεί το ξεκίνημα δίαιτας. Ανταγωνιστικά μπορεί να σας βλέπουν κάποιοι συνάδελφοί σας, γι’ αυτό προσπαθήστε να μην αποκαλύπτετε τα σχέδια σας πριν τα ολοκληρώσετε και μην κάνετε σχόλια εις βάρος τρίτων όσο δίκιο και εάν έχετε.\nΙούλιος: Ασχοληθείτε με θέματα υγείας και ομορφιάς, ανανεωθείτε, κάντε εξετάσεις, ξεκινήστε γυμναστική. Ότι ξεκινήσετε τώρα θα κρατήσει γι αυτό μην σπαταλήσετε το χρόνο σας σε άσκοπες και περιττές κινήσεις αλλά μπείτε σε νέα προγράμματα που θα σας ανανεώσουν.\nΑύγουστος: Η χρονιά σας ωθεί να κάνετε καινούργια πράγματα και ο μήνας θα σας τονίσει πιο πολύ τις ανάγκες που πρέπει να καλύψετε μέσα από καινούργιες κινήσεις, ο Πίθηκος ανήκει στο δικό σας τρίγωνο και είναι αυτός που σας παρακινεί να εκτελείτε τα σχέδια σας. Είναι σημαντικό να βάλετε τώρα κάποια πράγματα σε νέα ροή.\nΣεπτέμβριος: τα οικονομικά σας δεν ευνοούνται αυτήν την εποχή και χρειάζεται να είστε ιδιαίτερα προσεχτικοί στις επεκτάσεις σας, όμως ευνοούνται οι νέες συμφωνίες και οι ρυθμίσεις χρεών.\nΙούλιος: Μην πιστέψετε όλα όσα θα ακούσετε αυτόν τον μήνα, θα υπάρχει αρκετή παραπληροφόρηση. Νέες επαγγελματικές απαιτήσεις θα σας αποπροσανατολίσουν λίγο, προσπαθήστε να τα συνδυάσετε όλα χωρίς να κλείσετε πόρτες που αργότερα θα σας φέρουν κέρδη.\nΑύγουστος: Ευκαιρίες θα σας παρουσιαστούν αυτόν τον μήνα και θα έχετε και την κατάλληλη στήριξη για να προχωρήσετε. Ο Πίθηκος είναι ο καλύτερος σας φίλος και περισσότερο από όλους θα επωφεληθείτε εσείς. Προσέχετε μην απορρίψετε κάτι που μπορεί να φέρει μεγάλη εύνοια στη ζωή σας\nΣεπτέμβριος: θα εμφανιστούν ευκαιρίες και χρειάζεται να τολμήσετε πράγματα που έχετε πολύ καλά εξετάσει, στο χώρο εργασίας και σε οικονομικά θέματα. Ευνοείστε ακόμα και σε τυχερά παιχνίδια, όπως και σε νέες προσεγγίσεις.\nΙούλιος: Από όλα τα ζώδια εσείς ευνοείστε περισσότερο και επειδή η χρονιά δεν σας ευνοεί πολύ αυτός είναι ένας μήνας που δεν πρέπει να πάει χαμένος, κάντε νέα ξεκινήματα, δημιουργήστε, ασχοληθείτε με τα ταλέντα σας και με την προβολή σας, επίσης ευνοείστε σε θέματα γονιμότητας.\nΑύγουστος: μια ένταση στις σχέσεις θα υπάρχει αυτόν τον καιρό και καλύτερα να μην ανακατεύετε πολλούς σε προσωπικά σας θέματα, σεβαστείτε τον/την σύντροφό σας. Αποφύγετε να υπογράψετε συμβόλαια και συμφωνητικά αυτόν τον μήνα, αλλά επενδύστε σε συμφωνητικά που ήδη τρέχουν. Κέρδη φέρνει ο μήνας.\nΣεπτέμβριος: Αν δεν ανακυκλώνετε στο μυαλό σας τα ίδια και τα ίδια θα έχετε κερδοφόρες ιδέες. Νέες λύσεις θα εμφανιστούν, αλλά χρειάζεται να μην αφήσετε τον ενθουσιασμό σας να σας παρασύρει σε επιπολαιότητες.\nΙούλιος: κάντε πράγματα με φίλους και αδέλφια, ακόμα και καινούργιους φίλους μπορείτε τώρα να γνωρίσετε, ενώ στα αισθηματικά ο μήνας φέρνει αρμονία. Επαγγελματικές συμφωνίες που δεν έχουν κλείσει ακόμα μπορούν τώρα να προχωρήσουν, κάντε δημόσιες σχέσεις.\nΑύγουστος: Ο μήνας θα σας φέρει μια καλή ανησυχία που δεν θα σας αφήνει να παραμείνετε αμέτοχοι σε θέματα που απαιτούν λύσεις και πολλές ιδέες θα φωτίσουν τα σχέδια σας, ωστόσο ακόμα θα υπάρχει η τάση για απραξία και θα πρέπει να βρείτε δύναμη να προχωρήσετε τα πράγματα προς όφελος σας.\nΣεπτέμβριος: εκρηκτικές θα είναι οι σχέσεις σας αυτόν τον καιρό, γι’ αυτό προσπαθήστε να κρατήσετε χαμηλά τους τόνους. Υπάρχει περίπτωση να γίνει κάποια αδικία εις βάρος σας, που όμως θα επιλυθεί αργότερα, μην ρίξετε λάδι στη φωτιά.\nΙούλιος: Κάντε γενικές ιατρικές εξετάσεις, ξεκουραστείτε, ανανεωθείτε τώρα που υπάρχει εύνοια σε θέματα υγείας και ομορφιάς. Επίσης ταξιδέψτε, η διακοπές τώρα θα σας ωφελήσουν περισσότερο από τον Αύγουστο και θα σας βοηθήσουν να γεμίσετε τις μπαταρίες σας.\nΑύγουστος: εάν και κάποιοι φίλοι και γνωστοί θα σας εκπλήξουν, άλλοι ευχάριστα και άλλοι δυσάρεστα ο μήνας θα είναι πολύ αρμονικός και ακόμα τα αισθηματικά σας θα σας δώσουν ευχάριστες στιγμές.\nΣεπτέμβριος: Έχει έρθει η ώρα της ανταμοιβής και της αναγνώρισης. Από τώρα όλα θα γίνονται πιο εύκολα και κυρίως δεν θα χρειάζεται να καταβάλετε έντονες προσπάθειες για να πείσετε για το αυτονόητο και ούτε να επαναλαμβάνετε συνέχεια τα ίδια για να γίνετε κατανοητοί.\nΙούλιος: αποφύγετε τώρα να δώσετε υποσχέσεις και να δεσμευτείτε, αφήστε περιθώρια ελιγμών. Εάν κάνετε τώρα νέα γνωριμία να είστε προσεχτικοί. Αρκετός ανταγωνισμός θα υπάρχει στη δουλειά σας, μην αποκαλύπτετε τα σχέδια σας πριν τα υλοποιήσετε.\nΑύγουστος: υλοποιήστε επαγγελματικά σχέδια και νέες συνεργασίες προς το τέλος του μήνα και μην αφήσετε ευκαιρίες να χαθούν λόγο καλοκαιριού. Ο ανταγωνισμός τώρα θα σας δείξει που πρέπει να βελτιωθείτε για να αυξηθούν τα έσοδα σας.\nΣεπτέμβριος: Μαλακώστε την συμπεριφορά σας και προσπαθήστε να είστε πάντα ευγενικοί και μετρημένοι. Κάνοντας τώρα έναν οικονομικό απολογισμό, θα μπορέσετε να δείτε τι σας βάζει μέσα και τι σας φέρνει κέρδη. Αποφύγετε έναρξη επιχείρησης, αγοροπωλησίες ακινήτων και ταξίδια.\nΙούλιος: εάν έχετε κάτι να εξομολογηθείτε σε δικό σας πρόσωπο κάντε τώρα, γενικά η ειλικρινής συζητήσεις μπορούν τώρα να βελτιώσουν πολύ τα πράγματα. Δώστε βάσει τώρα σε όλες τις πληροφορίες και σχόλια που θα ακούσετε για την εργασία σας και βελτιώστε τις μεθόδους σας, αλλαγές που θα γίνουν τώρα μπορούν να φέρουν άνοδο στην καριέρα.\nΑύγουστος: Η λάμψη του Πιθήκου μπορεί να σας παρασύρει σε υπεραισιόδοξα σχέδια και να σας οδηγήσει σε αδιέξοδα ενώ εάν κινηθείτε προσεχτικά θα κατακτήσετε βήμα, βήμα όλους τους στόχους σας αρκεί να λαμβάνετε πάντα υπόψη σας και τις πραγματικές δυνατότητες.\nΣεπτέμβριος: Πράγματα άνευ ουσίας θα σας απασχολούν αυτόν τον καιρό και θα σας αποπροσανατολίζουν από τους πραγματικούς σας στόχους.\nΙούλιος: φίλοι επιστρέφουν από τα παλιά, αλλά εμφανίζονται και νέοι, τα αισθηματικά επίσης μπορούν να πάρουν νέα θετική τροπή αν τολμήσετε να κάνετε το επόμενο βήμα και να αποκαλύψετε τις προθέσεις σας. Κάντε επαγγελματικές προσεγγίσεις και προβάλετε τα σχέδια σας. Συνεταιρισμοί και συνεργασίες που θα γίνουν τώρα θα φέρουν κέρδη.\nΑύγουστος: ο Πίθηκος σας φέρνει λάμψει και θα είστε ελκυστικοί αυτόν τον μήνα και αυτό μπορεί να προσελκύσει κάποιο αίσθημα ή να γοητεύσει ακόμα περισσότερο το ήδη υπάρχον. Εάν ψάχνετε για εργασία αυτόν τον μήνα θα υπάρξουν κάποιες προτάσεις.\nΣεπτέμβριος: Στα αισθηματικά σας πρέπει να κάνετε τις επιλογές σας και να μην στέλνετε λάθος μηνύματα. Οι δικοί σας, σας στηρίζουν αυτόν τον καιρό.


Πρόσωπα & Γεγονότα, Πέμπτη 11 Φεβρουαρίου 2021 - ΕΜΠΡΟΣ\nΑρχική ΣΧΟΛΙΑ ΕΠΙΚΑΙΡΟΤΗΤΑΣ Πρόσωπα & Γεγονότα, Πέμπτη 11 Φεβρουαρίου 2021\nΗ ανάπτυξη σταθμών φόρτισης για τα ηλεκτρικά αυτοκίνητα μικρά και μεγάλα, βρίσκεται στο επίκεντρο του ενδιαφέροντος ιδιωτών και δημοσίων φορέων.\nΈτσι, σύμφωνα με πληροφορίες όλες οι σημερινές επιχειρήσεις που διαθέτουν πρατήρια καυσίμων, σε λίγο χρόνο θ’αποκτήσουν και σημεία ηλεκτρικής φόρτισης. Ήδη τα Ελληνικά Πετρέλαια ξεκίνησαν τον προγραμματισμό στην κατεύθυνση αυτή.\nΌλα δείχνουν λοιπόν πως σε λίγα χρόνια πολλά θ’αλλάξουν στον τομέα αυτόν και ως εκ τούτου οι μεγάλοι παίκτες λαμβάνουν θέσεις στην ανάπτυξη σταθμών φόρτισης.\nΟι ιδιώτες ήδη έχουν δει το μέλλον και ετοιμάζονται.\nΗ τάση της εποχής είναι τα μικρά ή μεγαλύτερα καφέ που καλύπτουν τις ανάγκες του καταναλωτικού κοινού.\nΈνα από αυτά, το THE ESPRESSOR στην Λεωφόρο Στρατού 12, το οποίο εκτός από τις διάφορες ποικιλίες καφέ διαθέτει και διάφορα είδη για πρωινό ή δεκατιανό.\nΕξυπηρετεί τους πελάτες του στο τηλέφωνο 25410 75076 για αποστολή στο σπίτι.\nΣτο νέο επαγγελματία η στήλη εύχεται «καλές δουλειές».\nΗ Ξάνθη πλήρωσε τα σπασμένα ….\nΔικαιώθηκε πανηγυρικά ο ΠΑΟΚ με την απόφαση της Επιτροπής Εφέσεων που απέρριψε την κατηγορία για την υπόθεση «πολυιδιοκησίας» όπου εμπλέκονταν ΠΑΟΚ και Ξάνθη.\nΠανηγυρίζει ο ΠΑΟΚ αλλά η ζημιά για την δική μας την ομάδα έγινε. Αυτή η υπόθεση ήταν η αιτία του υποβιβασμού της, κάτι που στοίχισε στην ομάδα μας στους φιλάθλους και σ’ όλη την κοινωνία της Ξάνθης. Στον ΠΑΟΚ δεν έχει αλλάξει τίποτε… Η Ξάνθη είναι αυτή που πλήρωσε τα σπασμένα και αυτό είναι άδικο…\nΤουλάχιστον δικαιώθηκε και η ομάδα μας και αυτό θα της δώσει νέα δυναμική αλλά η ζημιά έχει ήδη γίνει.\nΗ Αττική σε καραντίνα\nΌταν χειμωνιάτικα στον Φλοίσβο έχει περισσότερο κόσμο στην παραλία απ’ότι το καλοκαίρι, ε, τότε κάτι δεν πάει καλά. Κι αυτό το «κάτι» δεν είναι άλλο από την «μεγάλη έξοδο» των κατοίκων της Αττικής.\nΑυτή λοιπόν η έξοδος δημιούργησε την αναμενόμενη αύξηση των κρουσμάτων που με τη σειρά τους γέμισαν τα Νοσοκομεία.\nΌλη αυτή η εξέλιξη υποχρέωσε για άλλη μια φορά τον πρωθυπουργό να πάρει την απόφαση για καραντίνα στην Αττική.\nΓια να δικαιωθεί η γνωστή ρήση πως όπου δεν πίπτει λόγος πίπτει η… απαγόρευση.\nΜόνο προτάσεις. Υπάρχουν;\nΟι άνθρωποι, οι συμπολίτες μας για την περίπτωσή μας, που ασχολούνται με την πολιτική σε όλες τις εκφάνσεις αυτής είτε τοπικής είτε εθνικής, οφείλουν να διακρίνονται σε ένα ιδιαίτερο θέμα.\nΕίναι δε αυτό, η κατάθεση σοβαρών, επεξεργασμένων προτάσεων.\nΗ αρχή αυτή ισχύει τόσο για αυτούς που έχουν λάβει την εντολή διοίκησης και σε όσους βρίσκονται στην αντιπολίτευση.\nΠροτάσεις λοιπόν οφείλουν να καταθέτουν και οι μεν και οι δε. Προτάσεις που να τις επικοινωνούν. Με ανάλυση και αιτιολόγηση και σπουδαιότητα αυτών.\nΡωτάμε λοιπόν. Υπάρχουν τέτοιες προτάσεις;\nΑν ναι, ιδού, να μας σταλούν, να προβληθούν, και να ασκηθεί πίεση για υλοποίηση.\nΠροτάσεις λοιπόν, ιδέες που τίθενται ανοιχτά και για δημόσιο διάλογο που θα δεσμεύουν.\n-Συνεργασία, ωριμότητα και έργα χρειάζεται ο τόπος μας, φτάνουν τα λόγια.\nΤο πάρκο του Καραγκιόζη\nΥπενθύμιση προς την δημοτική αρχή του δήμου Ξάνθης για μια ηθική τουλάχιστον δέσμευση την οποία περιμένουμε να κάνει και πράξη.\nΓια το Πάρκο του Καραγκιόζη ο λόγος. Για τη διάθεση ενός χώρου όπου θα τοποθετηθούν μεγάλες σιδερένιες φιγούρες του καραγκιόζη, της οικογένειάς του και των υπολοίπων πρωταγωνιστών των ιστοριών του.\nΟι δημιουργοί της ιδέας μάλιστα έχουν προτείνει και δύο σχετικούς χώρους που θεωρούν κατάλληλους για τα έργα τους.\nΕπειδή το θέμα «τραβάει σε μάκρος» ας κινηθεί ο Δήμος για να το κλείσει.\n-Κέρδος θα έχει και θα ξεχωρίζει.\nΗ πρόταση για τον Κωνσταντίνο Θανόπουλο\nΚαι μια και μπήκαμε στα χωράφια του δήμου μας, έχουμε και μια ακόμη υπενθύμιση να κάνουμε στους αρμόδιους που φαίνεται πως ξεχνούν γρήγορα.\nΥπάρχει απόφαση του δημοτικού συμβουλίου εδώ και μήνες για να τιμηθεί ο άνθρωπος που διέσωσε την Παλιά Πόλη. Κι αυτός δεν είναι άλλος από τον Κωνσταντίνο Θανόπουλο, πρώην νομάρχη Ξάνθης για δύο περιόδους.\nΤο δημοτικό συμβούλιο λοιπόν ομόφωνα ψήφισε να τιμηθεί μέσω κάποιων ενεργειών.\nΠαρότι έχουν περάσει μήνες στην κατεύθυνση αυτή, σύμφωνα με πληροφορίες, δεν έχει προχωρήσει τίποτε ακόμη.\n-Ας κινηθούν επιτέλους αυτοί που έχουν την ευθύνη υλοποίησης της απόφασης του οργάνου.\n«Μια πρόταση, μια ιδέα»\nΑπόλυτα θετική κρίνουμε, με το δικαίωμα του δημότη βέβαια που ασχολείται με τα κοινά, την πρόταση-ιδέα του συμπολίτη Δημήτρη Γκαγκαλίδη, καθηγητή.\nΗ πρόταση δημοσιεύθηκε χθες στην σελίδα 16 της εφημερίδας και αφορά την αξιοποίηση του γνωστού κτιρίου του πρώην δημαρχείου στην Παλιά Πόλη.\nΟ Δ. Γκαγκαλίδης προτείνει, αναλυτικά μάλιστα, το όμορφο νεοκλασικό κτίριο να στεγάσει ένα Κέντρο Τουριστικής Προβολής του Δήμου Ξάνθης.\nΜάλιστα στοιχειοθεί την πρότασή του με επιχειρήματα που κατά την άποψή μας είναι ισχυρά αλλά και λογικά.\nΕυελπιστούμε πως η πρόταση θα βρει ευήκοα ώτα. Το ελπίζουμε.\nΕίπαν το στερνό αντίο…\nΠολλές ιδιαιτερότητες έχει αυτό ο ιός που μεταλλάσσεται και επιτίθεται συνεχώς και έχει εκφοβίσει όλον τον πλανήτη. Πέρα από τα πρωτοφανή μέτρα που είμαστε υποχρεωμένοι να πάρουμε ως κοινωνία για να προφυλαχτούμε, αυτό που πραγματικά δεν αντέχεται και έχει κλονίσει τα νεύρα μας είναι η αποξένωση και η απόλυτη μοναξιά που βιώνουν όσοι ασθενούν αλλά και οι δικοί τους. Παλεύουν για την ζωή του μόνοι στα νοσοκομεία και στις Εντατικές και πολλοί φεύγουν χωρίς να αποχαιρετίσουν τους αγαπημένους τους συντρόφους ή τα παιδιά τους. Αυτό είναι τρομακτικό. Η σπαρακτική φωτογραφία είναι από ένα ζευγάρι 91 ετών και οι δύο Μάργκαρετ και ο Ντέρεκ Φερθ που ήταν μαζί από τα 14 τους και πέθαναν από κορωνοϊό με μία εβδομάδα διαφορά. Προηγουμένως όμως οι γιατροί σε κάποιοι νοσοκομεία της Βρετανίας παρέβησαν το πρωτόκολλο καθώς υπερίσχυσε η ανθρωπιά και τους επέτρεψαν να πουν το στερνό αντίο…\nΤα λόγια είναι περιττά σε τέτοιες στιγμές!…\nΕυαίσθητος και πολιτισμένος\nΔύο κριτήρια ισχύουν στην κοινωνία που κρίνουν έναν άνθρωπο εάν είναι ευαίσθητος και πολιτισμένος.\nΤο πρώτο αφορά το αν αγαπά τα ζώα και το δεύτερο το πώς συμπεριφέρεται στο περιβάλλον.\nΗ αγάπη στα ζώα είναι κοινά αποδεκτό πως σημαίνει ευαίσθητο άτομο. Το οποίο αποκτάει ένα ζώο, το φροντίζει, το αγαπά και το προσέχει σεβόμενος την ύπαρξή του.\nΗ έννοια του Πολιτισμένου ανθρώπου λοιπόν έχει σχέση με το άτομο που προσέχει και φροντίζει το χώρο, την φύση, την διατηρεί καθαρή , δεν την βρωμίζει, την σέβεται αλλά και την χαίρεται έτσι όπως την βρήκε και επιθυμεί να διατηρήσει για να την βρουν οι επόμενοι.\nΕίναι ρομαντικά όλα αυτά;\nΊσως ναι. Όμως έτσι ξεχωρίζει ένας Άνθρωπος ευαίσθητος και πολιτισμένος.\nΕτικέτεςTHE ESPRESSORδήμος ΞάνθηςΚωνσταντίνος ΘανόπουλοςΞάνθηΠΑΟΚ\nΠροηγούμενο άρθρο Σε επιφυλακή το νοσοκομείο Ξάνθης για το τρίτο κύμα\nΕπόμενο άρθρο Ανέβηκαν τα κρούσματα στην Ξάνθη


γamoτo: Ποια μυστική πανάρχαια επίκληση λέμε εν αγνοία μας όταν λέμε την αλφάβητο!!!\nΠρόκειται για μια γλώσσα που έχει κατασκευαστεί με τέτοιο τρόπο ώστε να έχει άμεση σχέση με τη μαθηματική γλώσσα και να περικλείει μια "αφανή αρμονία". Όπως έγραψε ο Ιάμβλιχος στα "Θεολογούμενα της αριθμητικής" ("Περί δεκάδος" 64-15,20): "Ακόμα η δεκάδα γεννά τον (αριθμό) 55, ο οποίος περιέχει θαυμαστά κάλλη. Εάν δε υπολογίσεις τα ψηφία της λέξης 'εν' (σ.σ.: ένα) σε αριθμούς, βρίσκεις άθροισμα 55". Οι πρόγονοί μας δεν χρησιμοποιούσαν ψηφία αλλά τα γράμματα της αλφαβήτου τονισμένα ως σύμβολα αριθμών (π.χ. α΄=1, β΄=2 κ.ο.κ.). Όπως είδαμε προηγουμένως, με αυτό τον τρόπο οι λέξεις μπορούν να αναλυθούν σε αριθμούς σχηματίζοντας τους "λεξαρίθμους". Έτσι καθετί προσλάμβανε ξεχωριστή σημασία μέσα από έναν συνδυασμό μαθηματικών και ονομάτων. Για παράδειγμα, ο αριθμός της χρυσής τομής προκύπτει από τους λόγους ΑΠΟΛΛΩΝ : ΑΡΤΕΜΙΣ, ΕΣΤΙΑ: ΗΛΙΟΣ, ΑΦΡΟΔΙΤΗ : ΖΕΥΣ. Ωστόσο αυτό που αποδεικνύεται πράγματι ασύλληπτο είναι το γεγονός ότι το ελληνικό αλφάβητο κρύβει μια μυστική επίκληση! Εάν πάρουμε τα γράμματά του και τα θέσουμε στη σειρά, ως δια μαγείας εμφανίζεται μια αρχαία προσευχή που εξυμνεί το Φως και την Ψυχή! Έχουμε, λοιπόν:


«Το σύστημα ήταν τέτοιο, που εμπόδιζε τους ελέγχους» | Η Εφημερίδα των Συντακτών\nΣτην κατάθεσή του ο δήμαρχος Γ. Μπουτάρης, μιλώντας για τα ελλείμματα που... κληρονόμησε από τη διοίκηση Παπαγεωργόπουλου, ανέφερε ότι ο δήμος έχει τόσες περιπέτειες, που «χάσαμε τον λογαριασμό»\nΗ αταξία έφερε το χάος και τελικά... τα λεφτά έκαναν φτερά! Στην κατάσταση που επικρατούσε στα οικονομικά του Δήμου Θεσσαλονίκης επί διοικήσεως του κατηγορούμενου πρώην δημάρχου Βασίλη Παπαγεωργόπουλου, αλλά και στην παντελή απουσία -κατά την ίδια περίοδο- διαδικασιών ελέγχου αναφέρθηκε ο νυν δήμαρχος Γιάννης Μπουτάρης και ο πρώην αντιδήμαρχος Οικονομικών Γιώργος Αρβανίτης, με την εξέταση των οποίων συνεχίστηκε χθες για 2η μέρα η δίκη για τη λεγόμενη «Παγία Προκαταβολή», στο τριμελές Εφετείο Κακουργημάτων.\n«Το σύστημα ήταν τέτοιο που εμπόδιζε τους ελέγχους», κατέθεσε από το βήμα του μάρτυρα ο Γιάννης Μπουτάρης και στάθηκε ιδιαίτερα στη μη τήρηση του διπλογραφικού συστήματος και στα 1.930 χαμένα τιμολόγια που συνδέονται με τον λογαριασμό της «Παγίας».\nΣχολιάζοντας τα ελλείμματα που... κληρονόμησε από τη διοίκηση Παπαγεωργόπουλου, ανέφερε ότι ο δήμος έχει τόσες περιπέτειες, που «χάσαμε τον λογαριασμό» και τόνισε ότι «οι καταλογισμοί που έχουμε αυτή τη στιγμή στα χέρια μας από το Ελεγκτικό Συνέδριο είναι για 120 εκατ. ευρώ».\nΑπαντώντας στις ερωτήσεις των συνηγόρων υπεράσπισης, ο δήμαρχος Θεσσαλονίκης καταλόγισε πολιτικές ευθύνες στους κατηγορούμενους αιρετούς για τη ζημιά ύψους 1,2 εκατ. ευρώ, όπως αυτή προσδιορίζεται από το κατηγορητήριο.\n«Ο δήμαρχος κι ο αντιδήμαρχος πρέπει να ψάχνουν. Ο δήμαρχος είναι υπεύθυνος για όλα και οφείλει να προστατεύει τα λεφτά του Δημοσίου. Προέρχομαι από τον ιδιωτικό κλάδο, όπου σε κλέβει και η μάνα σου, γι’ αυτό πρέπει να εφαρμόζεις ένα σύστημα ελέγχου που να σε διασφαλίζει», είπε.\nΣτο σημείο αυτό ο μάρτυρας είχε αντιπαράθεση με τον πρώην πρόεδρο του δημοτικού συμβουλίου Σωτήρη Καπετανόπουλο, εκ των συνηγόρων υπεράσπισης, όταν ο τελευταίος, σχολιάζοντας τους ελέγχους του σημερινού δημάρχου, αναφέρθηκε στην υπόθεση των διαγωνισμών στον τομέα καθαριότητας του κεντρικού δήμου, η οποία ερευνάται από τις εισαγγελικές αρχές.\n«Την ψυλλιάστηκα και έκανα ΕΔΕ μετά τις καταγγελίες», υπεραμύνθηκε ο Γιάννης Μπουτάρης που απευθυνόμενος στον συγκεκριμένο συνήγορο είπε: «Θα έπρεπε να ντρέπεστε».\nΣε ερώτηση για τις πολιτικές ευθύνες των αιρετών, ο ίδιος ανέφερε ότι ο δήμαρχος είναι υπεύθυνος για όλα και οφείλει να προστατεύει τα λεφτά του Δημοσίου.\nΓια το εάν οι κατηγορούμενοι ενήργησαν από κοινού και με δόλο, όπως τους αποδίδεται, ο Γιάννης Μπουτάρης επισήμανε:\n«Δεν πιστεύω ότι το κάνανε με σκοπό. Μέχρι αποδείξεως του αντιθέτου όλοι είναι αθώοι. Δυσκολεύομαι να πιστέψω ότι κάποιος ενήργησε με δόλο, εκτός κι αν είχε κάποιο βίτσιο. Από την άλλη, είναι ανεξήγητο γιατί λείπουν τόσα λεφτά. Δεν πιστεύω ότι τα τιμολόγια κλάπηκαν».\nΟ Γιώργος Αρβανίτης, που διατέλεσε αντιδήμαρχος Οικονομικών το 2013, κατά την πρώτη θητεία του Γιάννη Μπουτάρη, εξεταζόμενος ως μάρτυρας μίλησε για «χαοτική κατάσταση» στα οικονομικά του δήμου επί δημαρχίας Παπαγεωργόπουλου.\n«Οχι αντιδήμαρχος δεν έβγαζε άκρη, αλλά ούτε λογιστής», είπε, προσθέτοντας ότι κανείς δεν νοιαζόταν για ελέγχους.\nΗ δίκη διακόπηκε και θα συνεχιστεί αύριο. Στο εδώλιο του κατηγορουμένου κάθονται συνολικά 16 άτομα, ανάμεσα στα οποία ο Βασίλης Παπαγεωργόπουλος, ο επί των ημερών του γενικός γραμματέας Μιχάλης Λεμούσιας, τρεις πρώην αντιδήμαρχοι Οικονομικών και 11 υπάλληλοι οικονομικών υπηρεσιών του δήμου. Η βασική κατηγορία που τους καταλογίζεται είναι αυτή της απιστίας στην υπηρεσία σε βαθμό κακουργήματος.


Αστέρια της Michelin: Tα υπέρτατα βραβεία γαστρονομίας. Τι σχέση έχουν με τα… αυτοκίνητα; (Photos) | music.net.cy, μουσικά νέα, νέες κυκλοφορίες, mousika nea\nHome SHOWBIZ & LIFE Αστέρια της Michelin: Tα υπέρτατα βραβεία γαστρονομίας. Τι σχέση έχουν με τα…...\nΑστέρια της Michelin: Tα υπέρτατα βραβεία γαστρονομίας. Τι σχέση έχουν με τα… αυτοκίνητα; (Photos)\nΗ ανώτατη διάκριση για ένα εστιατόριο, είναι η βράβευση του με το αστέρι της Michelin. Το αστέρι αυτό είναι κάτι σαν το Όσκαρ της γαστρονομίας και μπορεί να απογειώσει μια τέτοιου είδους επιχείρηση, ενώ υπάρχουν άνθρωποι οι οποίοι επισκέπτονται μια χώρα ή μια πόλη μόνο και μόνο για να επισκεφθούν ένα βραβευμένο εστιατόριο. Από πού και ως πού όμως μια εταιρία κατασκευής ελαστικών να βραβεύει εστιατόρια; Πάμε να μάθουμε πως γεννήθηκε αυτός ο θεσμός.\nΌλα ξεκίνησαν το 1900, όταν οι αδελφοί Andre και Edouard Michelin, εξέδωσαν ένα ταξιδιωτικό οδηγό ο οποίος απευθυνόταν στους Γάλλους αυτοκινητιστές. Σκοπός αυτής της έκδοσης, ήταν να ενισχύσει τα πλεονεκτήματα του αυτοκινήτου και να δώσει ώθηση στο να αρχίσει ο κόσμος να αγοράζει αυτοκίνητα. Φυσικά αυτό τους συνέφερε μιας και εκείνοι είχαν εταιρία που κατασκεύαζε ελαστικά. Την εποχή εκείνη κυκλοφορούσαν στη Γαλλία μόλις 3000 αυτοκίνητα.\nΤυπώθηκαν 35.000 αντίτυπα του οδηγού αυτού ο οποίος διανεμόταν δωρεάν. Σε αυτόν περιέχονταν χρήσιμες πληροφορίες για τους αυτοκινητιστές όπως: χάρτες, οδηγίες για την επισκευή και την αλλαγή ελαστικών, καθώς επίσης και λίστες με συνεργεία αυτοκινήτων, πρατήρια καυσίμων και ξενοδοχεία.\nΗ απονομή των αστεριών και η σημασία τους\nΚατά τη διάρκεια του Α’ Παγκοσμίου Πολέμου, η έκδοση του οδηγού σταμάτησε για να ξαναρχίσει το 1920. Κατά τη διάρκεια μιας επίσκεψής του σε έναν έμπορο ελαστικών, ο Andre Michelin παρατήρησε πως οι ταξιδιωτικοί οδηγοί χρησιμοποιούνταν ως στηρίγματα για τον πάγκο εργασίας του συνεργείου. Αποφάσισε λοιπόν να πάψει ο οδηγός να διανέμεται δωρεάν με τη λογική πως οι άνθρωποι σέβονται περισσότερο αυτό που πληρώνουν. Επίσης έγιναν και κάποιες αλλαγές όπως η προσθήκη λίστας εστιατορίων και η κατάργηση των διαφημίσεων από αυτόν. Η μεγάλη απήχηση που είχε η νέα αυτή στήλη με τα εστιατόρια, ώθησε την εταιρία να προσλάβει κρυφούς επιθεωρητές οι οποίοι θα επισκέπτονταν εστιατόρια και θα τα αξιολογούσαν.\nΤο 1926, άρχισε η απονομή των αστεριών σε εστιατόρια μέσω του ταξιδιωτικού οδηγού. Στην αρχή απονεμόταν ένα μόνο αστέρι. Από το 1931, καθιερώθηκε η ιεραρχία του ενός, δύο και τριών αστεριών. Τέλος, το 1936, δημοσιεύτηκαν τα κριτήρια που έπρεπε να πληρεί ένα εστιατόριο για να του απονεμηθεί αστέρι. Αυτά ήταν:\n• 1 αστέρι: Une très bonne table dans sa catégorie ( Ένα πολύ καλό εστιατόριο στην κατηγορία του)\n• 2 αστέρια: Table excellente, mérite un détour (Εξαιρετική κουζίνα αξίζει μια παράκαμψη)\n• 3 αστέρια: Une des Meilleures Tables, vaut le voyage (Μοναδική κουζίνα, που αξίζει ένα ειδικό ταξίδι)\nΗ αξιολογητές εστιατορίων της Michelin, είναι υποχρεωμένοι να παραμένουν ανώνυμοι και να μην αποκαλύπτουν σε κανένα αυτή τους την ιδιότητα. Ούτε και στις οικογενειές τους. Τα έξοδα για τα γεύματα και τα ταξίδια τους, καλύπτονται φυσικά από την ίδια την εταιρία. Η χώρα που κατέχει τα πρωτεία στα αστέρια της Michelin είναι η Ιαπωνία. Σε αυτή υπάρχουν 32 εστιατόρια βραβευμένα με 3 αστέρια, 106 με δύο αστέρια και 378 με ένα αστέρι. Στην Ελλάδα υπάρχουν 6 βραβευμένα εστιατόρια (2 με 2 αστέρια και 4 με ένα αστέρι).\nΠροηγούμενο ΆρθροJLo και Kylie Jenner ποζάρουν μαζί και εντυπωσιάζουν! (Photo)\nΕπόμενο ΆρθροΠρώην ζευγάρι τραγουδιστών συναντήθηκε σε νυχτερινό μαγαζί και ούτε κοιτάχτηκαν (Photos)


Το στρες που σχετίζεται με την εργασία είναι δυστυχώς μια μόνιμη πραγματικότητα για τους περισσότερους στην εποχή μας. Περιορισμένοι πόροι, πολλές ώρες, απαιτητικές προθεσμίες, εργασιακή ανασφάλεια και διαπροσωπικές συγκρούσεις μπορούν …\nTaira Shinken sensei Ο ΠΑΤΕΡΑΣ ΤΟΥ ΣΥΓΧΡΟΝΟΥ KOBUDO (1897 – 1970) Από τον Σάββα Π. Μαστραππά Ο πατέρας του σύγχρονου Kobudo Taira Shinken sensei είναι σχεδόν άγνωστος στην Ελλάδα. Το …\nΟ δάσκαλος ΙΛΙΑ ΓΙΟΡΓΚΑ ΚΑΘΗΓΗΤΗΣ ΤΡΑΥΜΑΤΙΟΛΟΓΙΑΣ ΚΑΙ ΚΑΡΑΤΕΚΑ Γράφει ο Σάββας Π. Μαστραππάς Στις 25 με 27 Μαΐου 2018 η «Ελληνική Οργάνωση Shotokan – Fudokan Ryu Karate – do» φιλοξενεί …\nΠρέπει οι παλαιότεροι μαθητές να κάθονται από τα αριστερά προς τα δεξιά στην γραμμή ή το αντίθετο; Σε κάποιες παραδοσιακές σχολές στην Ιαπωνία συνηθίζεται οι παλαιότεροι μαθητές να στέκονται από …\nΟ Kenwa Mabuni (摩文仁 賢和, 14 Νοεμβρίου 1889 – 23 Μαΐου 1952), ήταν ένας από τους πρώτους καρατέκα που δίδαξαν στην ενδοχώρα της Ιαπωνίας και ο δημιουργός του συστήματος Shitō-ryū …\nΌταν οι λιγότερο σημαντικοί φεουδάρχες ξεκίνησαν μια ατελείωτη σειρά μικρών πολέμων για γη και εξουσία, μια εποχή ανομίας ξεκίνησε για την Ιαπωνία. Κατά τη χαοτική περίοδο Sengoku (1467-1598), οι χωρικοί …\nαπό Blackbelt 30/11/2017


Ο Κώστας Αρβανίτης σε... Άλλη Διάσταση στην ΕΡΤ! Βγήκε με φάτνη και χιόνι! | Zappit\nHome / Ενημέρωση / Ο Κώστας Αρβανίτης σε… Άλλη Διάσταση στην ΕΡΤ! Βγήκε με φάτνη και χιόνι!\nΠαρασκευή, 14.12.2018, 16:52\nΔεν έχει προηγούμενο η εμφάνιση του δημοσιογράφου στη δημόσια τηλεόραση!\nΜε αφορμή τη συνταγματική αναθεώρηση και τη συζήτηση περί θρησκευτικής ουδετερότητας, πριν από μερικές εβδομάδες ο Μάκης Βορίδης είχε δηλώσει στην εκπομπή του Γιώργου Αυτιά: «Τα Χριστούγεννα δεν θα μπορούν να εορτάζονται σε δημόσιους χώρους, άρα δεν θα μπορείς να βάλεις μια φάτνη». Με αυτό ακριβώς το στιγμιότυπο ξεκίνησε ο Κώστας Αρβανίτης την εκπομπή του στην ΕΡΤ, αλλά…\nΟ γνωστός δημοσιογράφος έδωσε… Άλλη Διάσταση στην εκπομπή, κρατώντας στα χέρια του μια φάτνη. Την ίδια στιγμή, συνεργάτιδά του κρατούσε ένα σακουλάκι με ψεύτικο χιόνι το οποίο και πετούσε πάνω του. «Στη «μαύρη» βγήκαμε για να την βρούμε (σ.σ. τη φάτνη). Εκτός νόμου! Καλά Χριστούγεννα!», είπε ο Κώστας Αρβανίτης.\n«Παραλίγο να με ντύσουν και δέντρο γιατί κι αυτά σιγά σιγά θα βγουν στην «μαύρη», από ότι φαίνεται», πρόσθεσε μετά τους τίτλους αρχής, ενώ πρόσθεσε ειρωνικά ότι θα έπρεπε να γιορτάζονται τα Χριστούγεννα από τις αρχές του Δεκέμβρη.\nΑΛΛΗ ΔΙΑΣΤΑΣΗ ΚΩΣΤΑΣ ΑΡΒΑΝΙΤΗΣ


Ο Φοίβος Κω έκοψε τη βασιλόπιτα του! - Δημοκρατική της Ρόδου\nΟ Φοίβος Κω έκοψε τη βασιλόπιτα του!\nΤο βράδυ του Σαββάτου έγινε η ετήσια χοροεσπερίδα και η κοπή της βασιλόπιτας του Α.Σ. Φοίβος Κω, με όλα τα τμήματά του σε απαρτία, στο εστιατόριο ”Όνειρο” στο Τιγκάκι. Από τα επτά τμήματα του συλλόγου το φλουρί έπεσε στο τμήμα τοξοβολίας. Όλο το τμήμα κερδίζει ένα δωρεάν τραπέζι σε εστιατόριο, προσφορά του Δ.Σ. του συλλόγου. Η βραδιά κύλησε με πολύ κέφι και χορό με ζωντανό λαϊκό πρόγραμμα, κληρώσεις δώρων και βραβεύσεις.


Ο μύθος της αυτοπειθαρχίας—μέρος ΙΙ\nΣτο προηγούμενο άρθρο έγραψα ότι δεν υπάρχουν πειθαρχημένοι και απειθάρχητοι άνθρωποι, και πως δεν είναι θέμα δυνατής θέλησης το να δημιουργήσουμε μια νέα συνήθεια ή να κόψουμε μια παλιά. Οι άνθρωποι που μοιάζουν αυτοπειθαρχημένοι οργανώνουν τη ζωή τους έτσι ώστε να μην χρειάζεται να ασκήσουν αυτοκυριαρχία.\nΣημαίνει αυτό ότι δεν χρειαζόμαστε αυτοκυριαρχία ή δυνατή θέληση;\nΤο ακριβώς αντίθετο ισχύει. Χρειαζόμαστε τις εσωτερικές δυνάμεις μας και γι’ αυτό πρέπει να τις φροντίζουμε. Αυτό που ήθελα να πω είναι ότι το να αντιστεκόμαστε στη μπύρα που έχουμε στο ψυγείο μας καταναλώνει αυτές τις δυνάμεις άσκοπα.\nΧρειάζεται εσωτερική δύναμη για να μην πιω τη μπύρα που έχω στο ψυγείο μου; Φυσικά και χρειάζεται. Χρειάζεται εσωτερική δύναμη για να μην αγοράσω μπύρα όταν έχω πάει για ψώνια; Επίσης χρειάζεται. Όμως στη δεύτερη περίπτωση είναι πιο εύκολο. Μπορώ να το κάνω ακόμα ευκολότερο πίνοντας αρκετό κρύο νερό πριν πάω για ψώνια. Γιατί λοιπόν να ξοδεύω τις εσωτερικές μου δυνάμεις στο να μην πιω μπύρα, όταν μπορώ να ξοδέψω λιγότερες στο να μην την αγοράσω;\nΟι εσωτερικές δυνάμεις μας δεν είναι απεριόριστες, αλλά ξοδεύονται.\nΌταν οργανώνω τη ζωή μου ώστε να μην τις ξοδεύω άσκοπα, μπορώ να τις χρησιμοποιήσω αλλού, και έτσι μπορώ να προοδεύσω.\nΥπάρχουν πειθαρχημένοι και απειθάρχητοι άνθρωποι;\nΕίναι δύσκολο να βάλεις την αυτοπειθαρχία σε μια ζυγαριά και να τη μετρήσεις. Αν βάλετε μπροστά μου σουφλέ σοκολάτας, ελάχιστη δύναμη θα χρειαστεί να αντλήσω για να μην το φάω. Η Κλεονίκη όμως δεν θα μπορέσει να αντισταθεί. Ποιος είναι πιο πειθαρχημένος, εγώ ή η Κλεονίκη;\nΑν όμως αντί για σουφλέ σοκολάτας βάλετε μπροστά μας τηγανιτές πατάτες, αντιστρέφεται. Δύσκολα θα αντισταθώ, ενώ η Κλεονίκη δεν θα έχει πρόβλημα. Ποιος είναι πιο πειθαρχημένος, εγώ ή η Κλεονίκη;\nΤελικά γιατί να μπούμε σ’ αυτή τη διαδικασία όταν είναι πολύ ευκολότερο να μην βάλουμε μπροστά μας το σουφλέ ή τις πατάτες;\nPrevious Post: « Ο μύθος της αυτοπειθαρχίας\nNext Post: Ο μύθος της αυτοπειθαρχίας—μέρος III »


Δημοσιεύτηκε στις 24/05/2011 14/10/2011\nΚοντά στο χωριό Δωδώνη του νομού Ιωαννίνων βρίσκεται η περιοχή της αρχαίας Δωδώνης, κέντρο λατρείας του Δία, με περίφημο μαντείο. Η περιοχή απέχει 22 χλμ. από τα Ιωάννινα και βρίσκεται σε μια κλειστή στενόμακρη κοιλάδα, στους πρόποδες του όρους Τόμαρος, σε υψόμετρο 600 μ.\nΣχετικά με την ίδρυση του μαντείου της Δωδώνης ο Ηρόδοτος αναφέρει ότι άκουσε από τους ιερείς του Δία της αιγυπτιακής Θήβας, πως τα μαντεία της Δωδώνης και της Λιβύης ιδρύθηκαν από δύο ιέρειες που άρπαξαν οι Φοίνικες από τη Θήβα.\nΟι ιερείς όμως του Δωδωναίου Δία διηγούνταν ότι δύο μαύρα περιστέρια, που ξεκίνησαν από τη Θήβα, καθιέρωσαν τη λατρεία του Δία στη Λιβύη και στη Δωδώνη Το περιστέρι, που έφτασε στη Δωδώνη, κάθισε επάνω σε μια φηγό (οξιά) και είπε με ανθρώπινη λαλιά ότι έπρεπε να ιδρυθεί εκεί το μαντείο του Δία.\nΌπως έδειξε η αρχαιολογική έρευνα, στο χώρο του ιερού υπήρχε ήδη από την 3η π.Χ. χιλιετία, λατρεία της θεάς Γης. Τα ελληνικά φύλα, που εγκαταστάθηκαν εκεί στην αρχή της 2ης π.Χ. χιλιετίας, έφεραν μαζί τους και τη λατρεία της ιερής φηγού. Οι δύο αυτές λατρείες, της προσωποποιημένης, κατά τις θρησκευτικές αντιλήψεις των προελληνικών φύλων του αιγιακού χώρου, θεάς Φύσης, και η απρόσωπη λατρεία της φηγού συνυπήρχαν ως το 14ο – 13ο π.Χ. αιώνα, οπότε καθιερώθηκε, φερμένη πιθανότατα από τη Θεσσαλία, η λατρεία της πατριαρχικής θεότητας, του Πελασγικού Δία. Τότε συνέβη ένας αξιοσημείωτος συγκερασμός των τριών στρωμάτων λατρείας, με αποτέλεσμα η Γη να γίνει, η θεϊκή σύζυγος του Δία με το όνομα Διώνη και το ιερό δέντρο να θεωρηθεί κατοικία του ζευγαριού. Η θεϊκή παρουσία, όπως πίστευαν οι αρχαίοι, εκφραζόταν με το προφητικό ψιθύρισμα των φύλλων της φηγού και με τις φωνές των πουλιών που κάθονταν στα κλαδιά της.\nΌταν κάποτε ο Ελλάς, επώνυμος του προϊστορικού φύλου των Σελλών ή Ελλών, που κατοικούσε κοντά στη Δωδώνη, θέλησε να κόψει το ιερό δέντρο (σύμφωνα με μια άλλη παράδοση ήταν ο βοσκός Μανδύλος, που ήθελε να κόψει το δέντρο γιατί φανέρωσε κάποια κλοπή του) πρόβαλε από το φύλλωμα της φηγού ένα περιστέρι και εμπόδισε την ανόσια πράξη του.\nΚαι η αρχική λατρεία της Γης, αλλά και οι νεώτερες λατρείες της φηγού και του Δία τελούνταν στο ύπαιθρο, κάτω από το ιερό δέντρο, στις ρίζες του οποίου, κατά τον Ησίοδο, κατοικούσε ο Δίας (Ζεύς). Κοντά στη φηγό βρίσκονταν οι καλύβες των ιερέων του Δία (των υποφητών ή Σελλών), που διατηρούσαν την πανάρχαια λατρευτική συνήθεια να κοιμούνται καταγής και να μη πλένουν τα πόδια τους· στοιχεία που μαρτυρούν το χθόνιο χαρακτήρα της αρχικής λατρείας στη Δωδώνη. Οι ανυπόδητοι Σελλοί βρίσκονταν σε άμεση επαφή με τη μάνα – Γη κι ένοιωθαν τα μηνύματά της. Αργότερα καταλάβαιναν τη θέληση του Δία από το θρόισμα των φύλλων της ιερής φηγού και ερμηνεύοντας το πέταγμα των περιστεριών έδιναν απαντήσεις στα ερωτήματα των ανθρώπων.\nΤον 8ο π.Χ. αι. τοποθετήθηκαν γύρω από τη φηγό χάλκινοι τρίποδες, που υποβάσταζαν λέβητες, οι οποίοι εφάπτονταν ο ένας με τον άλλο. Ο ήχος που παρήγαν οι λέβητες προστάτευε, όπως πίστευαν οι αρχαίοι, την ιερότητα του χώρου και φανέρωνε στους ιερείς τη θέληση του θεού.\nΜόλις στις αρχές του 4ου π.Χ. αι. το ιερό του Δία απόκτησε τον πρώτο μικρό ναό του, που χτίστηκε κοντά στην ιερή φηγό για να δεχτεί τα αφιερώματα των πιστών. Κατά τα μέσα περίπου του ίδιου αιώνα κατασκευάστηκε ένας χαμηλός ισοδομικός περίβολος, που περιέβαλε το δέντρο και το ναό. Τότε τοποθετήθηκε στο τέμενος και το γνωστό από τις αρχαίες πηγές ανάθημα των Κερκυραίων: επάνω σ’ έναν κιονίσκο ήταν στημένο ένα χάλκινο άγαλμα παιδιού, που κρατούσε επάνω από ένα χάλκινο λέβητα ένα αλυσιδωτό μαστίγιο από χάλκινους αστραγάλους. Καθώς φυσούσε ο άνεμος, οι αλυσίδες του μαστιγίου χτυπούσαν επάνω στο λέβητα και παρήγαν ένα ήχο, που βοηθούσε τους ιερείς να χρησμοδοτήσουν.\nΟ βασιλιάς της Ηπείρου Πύρρος (297-272 π.Χ.) προσπάθησε να δώσει καινούρια αίγλη στο παλιό ιερό της Δωδώνης. Καθιέρωσε την ανά τετραετία τέλεση εορτών των Ναΐων, που περιλάμβαναν μουσικούς, δραματικούς και γυμνικούς αγώνες, και κόσμησε το ιερό με νέα κτίσματα. Ύψωσε τους τοίχους του περιβόλου, που περιέκλειε το ναό και τη φηγό και κατασκεύασε εσωτερική στοά με ιωνική κιονοστοιχία στις τρεις πλευρές του, εκτός από την ανατολική, όπου βρισκόταν η φηγός. Την ίδια εποχή χτίστηκε ο μικρός ναός της Διώνης και ο δωρικός ναός του Ηρακλή και κατασκευάστηκε ένα μεγάλο θέατρο προορισμένο για να περιλάβει 18.000 θεατές, με λίθινη σκηνή και ξύλινο προσκήνιο.\nΤο 219 π.Χ. εισέβαλαν οι Αιτωλοί στη Δωδώνη, πυρπόλησαν τα κτίρια του ιερού και κατάσκαψαν το μαντείο, γιατί, σύμφωνα με την πληροφορία του ιστορικού Πολύβιου, επιθυμία των νικητών ήταν ν’ αφανιστούν όλες οι συνθήκες Ηπειρωτών και Αιτωλών, που ήταν χαραγμένες στους τοίχους του ναού. Στην πραγματικότητα όμως φαίνεται ότι αποφύγανε να κάψουν το μαντείο για να μη μεταδοθεί η φωτιά και στο ιερό δέντρο.\nΤον επόμενο χρόνο (218 π.Χ.), ο βασιλιάς της Μακεδονίας Φίλιππος Ε’ και οι Ηπειρώτες ανοικοδόμησαν το ιερό της Δωδώνη Εκεί όπου βρισκόταν άλλοτε ο μικρός ναός του Δία χτίστηκε ένας ιωνικός ναός με πρόναο, σηκό και άδυτο. Γύρω από το ναό κατασκευάστηκε ένας νέος περίβολος με εσωτερικές κιονοστοιχίες και ένα πρόπυλο στη νότια πλευρά του. Ανοικοδομήθηκαν επίσης και οι ναοί της Διώνης και του Ηρακλή και ανάμεσα στο ιερό και στο θέατρο χτίστηκε μια μεγάλη υπόστυλη αίθουσα με δύο στοές που χρησίμευε για τις πολιτικές συγκεντρώσεις ή και για κατάλυμα των προσκυνητών.\nΤο θέατρο επισκευάστηκε και κατασκευάστηκε και ένα στάδιο με λίθινα εδώλια στις δυο μακρές του πλευρές. Ένας ψηλός ισοδομικός περίβολος περιέκλεισε ολόκληρο το χώρο του ιερού.\nΣτους χρόνους της ρωμαϊκής κατάκτησης (168 πΧ) το ιερό της Δωδώνης καταστράφηκε και ανοικοδομήθηκε μόλις το 31 π.Χ. από το Ρωμαίο αυτοκράτορα Αύγουστο ύστερα από τη νίκη του στο Ακτιο. Τότε μετατράπηκε και η ορχήστρα του θεάτρου σε αρένα, για να τελούνται οι θηριομαχίες, το δημοφιλές θέαμα της εποχής-\nΚαι στα τελευταία χρόνια της αρχαιότητας το πανάρχαιο μαντείο εξακολουθούσε να εμπνέει το σεβασμό: ο φίλος της ελληνικής παράδοσης αυτοκράτορας Αδριανός επισκέφτηκε το 120 μ.Χ. ως προσκυνητής τη Δωδώνης και ο πιστός στην παλιά θρησκεία Ιουλιανός ζήτησε το 362 μ.Χ., πριν ξεκινήσει για την εκστρατεία εναντίον των Πάρθων, τη συμβουλή του μαντείου.\nΤέλος, το 391 μ.Χ. κόπηκε και το ιερό δέντρο από το βέβηλο χέρι κάποιου Ιλλυριού και το ιερό εγκαταλείφθηκε. Επάνω στα ερείπια του χτίστηκαν οι δυο βασιλικές του 5ου και του 6ου αι. Οι επιδρομές των βαρβάρων ολοκλήρωσαν την καταστροφή του ιερού· οι κάτοικοι της Δωδώνης καταφύγανε στα βουνά ή εγκαταστάθηκαν στην Εύροια, που αργότερα μετονομάστηκε σε Ιωάννινα.


Ερντογάν: Θα δώσουμε ένα μάθημα στον Χαφτάρ - Να σταματήσει τον πόλεμο - Sputnik Ελλάδα\n10:52 30 ΜΑΡΤΙΟY 2020\nLIVEΚορονοϊός: Νέα οικονομικά μέτρα στήριξης - Ζωντανά οι ανακοινώσεις της κυβέρνησης\nΕρντογάν: Θα δώσουμε ένα μάθημα στον Χαφτάρ - Να σταματήσει τον πόλεμο\n11:51 14.01.2020 (ΕΝΗΜΕΡΩΘΗΚΕ 12:07 14.01.2020) Λήψη σύντομου url\nΣυμφωνία Τουρκίας - Λιβύης (315)\nΟ πρόεδρος της Τουρκίας, Ρετζέπ Ταγίπ Ερντογάν, προειδοποίησε ότι θα δώσει στον Χαλίφα Χαφτάρ ένα «μάθημα», εφόσον δεν σταματήσει τις στρατιωτικές επιχειρήσεις στη Λιβύη.\nΣκληρό μήνυμα προς τον επικεφαλής του Λιβυκού Εθνικού Στρατού, Χαλίφα Χαφτάρ, έστειλε ο πρόεδρος της Τουρκίας, Ρετζέπ Ταγίπ Ερντογάν, μετά την άρνηση του Λίβυου στρατηγού να υπογράψει την προτεινόμενη συμφωνία εκεχειρίας.\n«Θα δώσουμε ένα μάθημα στον Χαφτάρ, αν δεν σταματήσει την επίθεση» τόνισε, χαρακτηριστικά, ο επικεφαλής της γειτονικής χώρας, σε μία πρώτη αντίδραση μετά το «ναυάγιο» των επαφών στη Μόσχα.\nΕπανέλαβε δε, ότι θα δώσει το «παρών» στη Διάσκεψη του Βερολίνου, η οποία θα λάβει χώρα στις 19 Ιανουαρίου, με στόχο την ειρηνική διευθέτηση της λιβυκής διένεξης.\n© Sputnik / Nikitenko\nΛιβύη: Δεν υπέγραψε τη συμφωνία ο Χαφτάρ - Νέες εχθροπραξίες στην Τρίπολη\nΑπό την πλευρά του, ο υπουργός Εξωτερικών της Τουρκίας, Μεβλούτ Τσαβούσογλου, υποστήριξε ότι η απόφαση του στρατηγού Χαφτάρ «δείχνει ποιος θέλει πόλεμο και ποιος θέλει ειρήνη».\nΥπενθυμίζεται ότι οι διαπραγματεύσεις για την επισφράγιση της εκεχειρίας στη Λιβύη, κατέληξαν σε «ναυάγιο», μετά την απόφαση του επικεφαλής του Λιβυκού Εθνικού Στρατού (LNA), Χαλίφα Χαφτάρ, να αναχωρήσει από τη Μόσχα χωρίς να υπογράψει το σχετικό κείμενο.\nΜάλιστα, σύμφωνα με λιβυκές πηγές, τις οποίες επικαλείται το πρακτορείο «Al-Arabiya», η άρνηση του Χαφτάρ οφείλεται στην Τουρκία, καθώς ο στρατηγός του LNA απορρίπτει κάθε τουρκική παρέμβαση και μεσολάβηση.\nΤα ξημερώματα της Κυριακής, οι αντιμαχόμενες πλευρές στη Λιβύη ανακοίνωσαν την έναρξη μιας προσωρινής κατάπαυσης του πυρός, βάζοντας «τέλος» στις πολύμηνες εχθροπραξίες.\nΛαβρόφ: Το κράτος της Λιβύης διαλύθηκε από το ΝΑΤΟ\nΣτο πλαίσιο αυτό, το πρωί της Δευτέρας, αξιωματούχοι της Ρωσίας και της Τουρκίας συναντήθηκαν στη Μόσχα, με τη συμμετοχή και των επικεφαλής των δύο αντίπαλων «στρατοπέδων» στη Λιβύη, με στόχο την επισφράγιση της σχετικής εκεχειρίας.\nΆλλωστε, η αφρικανική χώρα βρίσκεται σε κατάσταση εμφυλίου πολέμου από το 2011 και τον θάνατο του Μουαμάρ Καντάφι. Έκτοτε, διοικείται από δύο αντιμαχόμενες κυβερνήσεις:\nΤην Κυβέρνηση Εθνικής Συμφιλίωσης (GNA) - υπό τον πρόεδρο Φαγέζ αλ Σάρατζ - η οποία αναγνωρίζεται από τον ΟΗΕ και ελέγχει την Τρίπολη και τις δυτικές επαρχίες.\nΤον Λιβυκό Εθνικό Στρατό (LNA) - με έδρα της Βεγγάζη - ο οποίος ελέγχει περίπου τα 2/3 της λιβυκής επικράτειας και υποστηρίζεται από το Κοινοβούλιο της χώρας.\nΗ ένταση στην περιοχή κλιμακώθηκε σημαντικά τον περασμένο Απρίλιο, όταν ο στρατηγός Χαφτάρ κήρυξε την έναρξη της τελικής επιχείρησης για την κατάληψη της πρωτεύουσας, Τρίπολης, και την εκδίωξη της «παράνομης κυβέρνησης του GNA».\nΗ εμφύλια σύρραξη, μάλιστα, έχει στοιχίσει τη ζωή σε τουλάχιστον 280 άμαχους, ενώ στο πεδίο των μαχών έχουν «χαθεί» περίπου 2.000 στρατιώτες. Ο αριθμός των εκτοπισμένων δε, υπερβαίνει τους 146.000.\nΗ Τουρκία, τον περασμένο Νοέμβριο, υπέγραψε δύο μνημόνια συνεννόησης με την GNA του προέδρου Σάρατζ, τα οποία αφορούσαν τη στρατιωτική συνεργασία των δύο πλευρών, αλλά και τη χάραξη κοινών θαλάσσιων συνόρων.\nεκεχειρία, πόλεμος, εμφύλιος, τουρκικός στρατός, Τουρκικός Στρατός, Τουρκία, Χαλίφα Χαφτάρ, Εθνική Συμφωνία της Λιβύης, Λιβύη, Ρετζέπ Ταγίπ Ερντογάν\n10:45 Δώρο Πάσχα: Πότε θα δοθεί - Τι ανακοίνωσε η κυβέρνηση\n10:36 Σταϊκούρας: Τα 800 ευρώ θα δοθούν σε 1,7 εκατ. εργαζομένους\n10:25 Κορονοϊός – Ρωσία: Ο πρωθυπουργός ζητά να εξεταστούν μέτρα σαν της Μόσχας σε όλες τις περιφέρειες\n10:22 Ολυμπιακοί Αγώνες: Ένα τηλεφώνημα έμεινε για τις νέες ημερομηνίες\n10:17 Κορονοϊός: Νέα οικονομικά μέτρα στήριξης - Ζωντανά οι ανακοινώσεις της κυβέρνησης\nΗ τρύπα του όζοντος στην Ανταρκτική ανακάμπτει και η ατμοσφαιρική κυκλοφορία αλλάζει\nΦάρμακο για τον κορονοϊό παρουσίασε η Ρωσία\nΟυφολόγος είναι βέβαιος ότι βρήκε κρανίο εξωγήινου στον πλανήτη Άρη - Βίντεο\nΈνα... ρωσικό πέπλο σωτηρίας πλανιέται πάνω από την Ευρώπη\nΤο χρώμα μαλλιών μπορεί να σχετίζεται με το προσδόκιμο ζωής


Ρεάλ και Ατλέτικο μπορούσαν και... καλύτερα! (vid) -\nΡεάλ και Ατλέτικο μπορούσαν και… καλύτερα! (vid)\nΣε ένα ντέρμπι με ρυθμό αλλά χωρίς γκολ, Ρεάλ και Ατλέτικο έμειναν στο 0-0 και μοιράστηκαν από ένα βαθμό, χωρίς να εκμεταλλευτούν τη γκέλα της Μπαρτσελόνα.\nΘανάσης Χαρίσης Twitter 29 Σεπτεμβρίου 2018, 23:43\nΕΥΚΑΙΡΙΕΣ ΚΑΙ… ΦΩΝΕΣ ΑΠΟ ΤΗΝ ΑΤΛΕΤΙΚΟ\nΓια δεύτερη σερί αγωνιστική η Ρεάλ Μαδρίτης έμπαινε στο γήπεδο γνωρίζοντας τη γκέλα της Μπαρτσελόνα, έχοντας φυσικά ακόμη μεγαλύτερο κίνητρο για τη νίκη. Το ίδιο όμως, ίσχυε και για την ατλέτικο. Οι Ροχιμπλάνκος δεν… μάσησαν στο Μπερναμπέου και έχασαν την πρώτη μεγάλη ευκαιρία στο ντέρμπι. Ο Γκριεζμάν βρέθηκε απέναντι από τον Κουρτουά στο 18′, αλλά ο Βέλγος κίπερ αρνήθηκε το 0-1!\nΤρία λεπτά αργότερα, το πλασέ του Μπέιλ… έγλειψε το δοκάρι του Όμπλακ, και το 0-0 διατηρήθηκε. Στο 31′, ήρθε η φαση που σήκωσε μεγάλη συζήτηση, με την ατλέτικο να διαμαρτύρεται δίκαια για πέναλτι σε χέρι του Κασεμίρο εντός περιοχής.\nΟι φιλοξενούμενοι συνέχισαν δυνατά και απείλησαν ξανά πριν τη λήξη του πρώτου μέρους. Αυτή τη φορά, ήταν ο Ντιέγκο Κόστα που… συναντήθηκε με τον Κουρτουά, η κατάληξη ωστόσο ήταν η ίδια με το τετ-α-τετ του Γκριεζμάν. Χωρίς σκρ λοιπόν, ολοκληρώθηκε το ημίχρονο.\nΟΛΑ ΣΤΟ ΜΗΔΕΝ\nΕνώ έπαιζε από το ξεκίνημα χωρίς Μαρσέλο και Ίσκο, η Ρεάλ έχασε και τον Μπέιλ που αποχώρησε στο 47′ λόγω τραυματισμού. Παρόλα αυτά, στο δεύτερο μέρος η Βασίλισσα πήρε τον απόλυτο έλεγχο του ματς και έβαλε στα καρέ της την Ατλέτικο. Κάτι της έλειπε όμως στο τέλος.\nΠαρά την υπεροχή της, η Ρεάλ είχε μόνο δύο καλές στιγμές, με μακρινό σουτ του Μόντριτς και πλασέ του Καρβαχάλ. Καμία από τις δύο όμως δεν κατέληξε στα δίχτυα του Όμπλακ.\nΤο ντέρπι κύλησε… αναίμακτα μέχρι το σφύριγμα της λήξης, και οι δύο ομάδες μοιράστηκαν από έναν βαθμό, αφού καμία δεν κατάφερε να σκοράρει.


Νέα προγράμματα επικοινωνίας Vodafone RED - ΤΑ ΝΕΑ\ntanea.gr > Οικονομία > Νέα προγράμματα επικοινωνίας Vodafone RED\nΝέα προγράμματα επικοινωνίας Vodafone RED\nTANEA Team 17 Απριλίου 2013 | 23:41\nΤα νέα προγράμματα επικοινωνίας Vodafone RED παρουσίασε χτες η εταιρεία Vodafone, ταυτόχρονα στην Ελλάδα και στις υπόλοιπες χώρες της Ευρώπης.\n«Πρόκειται για μια ολοκληρωμένη πρόταση για τους συνδρομητές συμβολαίου» που, σύμφωνα με τον πρόεδρο και διευθύνοντα σύμβουλο της εταιρείας Γλαύκο Περσιάνη, «σχεδιάστηκαν για να καλύψουν τις σύγχρονες απαιτήσεις τόσο των ιδιωτών όσο και των επαγγελματιών συνδρομητών της».\nΤα Vodafone RED δίνουν για πρώτη φορά στον συνδρομητή τη δυνατότητα να έχει:\n- Απεριόριστο χρόνο ομιλίας και SMS προς όλα τα δίκτυα.\n- Τη νέα υπηρεσία Internet 4 Sharing με την οποία μπορεί να μοιράζει τα ΜΒ του προγράμματός του στο κινητό, στο laptop και στο τάμπλετ, έχοντας έναν μόνο λογαριασμό.\n- Προστασία και ασφάλεια για τη συσκευή και το περιεχόμενό της. Συγκεκριμένα, παρέχει δωρεάν την υπηρεσία επισκευής της συσκευής σε περίπτωση βλάβης, διασφαλίζει το περιεχόμενό της με την υπηρεσία Vodafone Cloud, ενώ - υπηρεσία Vodafone Protect παρέχει antivirus, εντοπισμό και κλείδωμα της συσκευής σε περίπτωση απώλειας ή κλοπής. Στην Ελλάδα λανσάρονται τα προγράμματα Vodafone RED 1, RED 2 και RED 3. Τα δύο πρώτα προσφέρουν ίδιο χρόνο ομιλίας και SMS (1.500 λεπτά και 1.500 SMS προς όλα τα δίκτυα) και πακέτα δεδομένων 500 ΜΒ (RED 1) και 2 GB (RED 2). Το Vodafone RED 3 προσφέρει 5.000 λεπτά ομιλίας και 5 GB mobile Ιnternet.\nΟι συνδρομητές όλων των νέων πακέτων έχουν τη δυνατότητα να χρησιμοποιούν τον χρόνο ομιλίας, τα SMS και τα MB του προγράμματός τους στο εξωτερικό με πολύ μικρό ημερήσιο κόστος, ενώ στα προγράμματα των επιχειρήσεων παρέχεται επιπλέον έκπτωση 20%.\nΓνώμη Το Μετρό σε νέα γραμμή


ΣΠΑΣΜΈΝΟ ΒΌΤΑΝΟ - NATUROPATHY\nΛατινικό όνομα: Herniaria glabra\nΓένος: Οικογένεια γαρίφαλων\nΚοινά ονόματα: Ο ιδρώτας του Χριστού, τα ούρα, χίλια κόκκοι\nΠεριγραφή φυτού σπάσει βότανο\nΠεριγραφή φυτού: Μη εμφανές φυτό που βρίσκεται στο έδαφος. Φαλακρά στελέχη με λογχοειδή, μικρά φύλλα. Μικρά, πρασινωπά, λουλούδια σε σχήμα συστάδας.\nΧρόνος ανθοφορίας: Ιούνιος έως Σεπτέμβριος\nΠροέλευση: Διαδεδομένη σε όλη την Κεντρική Ευρώπη. Όμως δύσκολα παρατηρήθηκε λόγω της ασυμφωνίας του.\nΜέρη φυτών που χρησιμοποιούνται ιατρικά\nΤο ανθισμένο βότανο (χωρίς ρίζες), στεγνώνει απαλά στη σκιά.\nΑιθέριο έλαιο, herniarin και umbelliferone (και τα δύο σχετίζονται με κουμαρίνη), σαπωνίνες και τανίνες.\nΦαρμακευτικές επιδράσεις και χρήση σπασμένων βοτάνων\nΔιεγείρει το μεταβολισμό, διουρητικός, αδύναμος αντισπασμωδικό. Χρησιμοποιείται για υποστήριξη χρόνια κυστίτιδα, Ουρηθρίτιδα, επώδυνη ανάγκη ούρησης. Το σπασμένο βότανο βρίσκεται ως μέρος πολλών Τσάι της ουροδόχου κύστης και των νεφρών.\nΠαρασκευή: 2 κουταλάκια του γλυκού του φαρμάκου χύνονται με 1 φλιτζάνι βραστό νερό. Αφήστε το να βυθιστεί για 10 λεπτά και πιείτε 1 φλιτζάνι δύο φορές την ημέρα. Τα φάρμακα που συνταγογραφούνται από τον γιατρό δεν είναι διαθέσιμα χάρη στο τσάι.\nΣυνδυασμός με άλλα φαρμακευτικά φυτά\nΤο σπασμένο βότανο βρίσκεται συχνά στο Τσάι της ουροδόχου κύστης και των νεφρών. Το αποτέλεσμα από μόνο του είναι μικρό. Συνδυασμένο με Φύλλα Bearberry Ως κλασικό απολυμαντικό του κατώτερου ουροποιητικού συστήματος, ωστόσο, παίρνετε ένα τσάι που βοηθά επίσης στον πόνο που μοιάζει με κράμπες.\nΠαρασκευή: Μίγμα τσαγιού από φύλλα bearberry 20,0 g / σπασμένο βότανο 25,0 g\nΔύο κουταλάκια του γλυκού αυτού του μίγματος αναμιγνύονται με 1 λ. Κρύου νερού και στραγγίζονται μετά από 12 ώρες. Ζεσταίνετε το τσάι και πιείτε ένα φλιτζάνι δύο έως τρεις φορές την ημέρα.\nΔεν αναμένονται παρενέργειες στις ενδεικνυόμενες δόσεις. Σε περίπτωση υπερβολικής δόσης, μπορείτε Σημάδια παράλυσης συμβούν.\nISG - Η ιεροσυλία\n2021 © https://publichealthglobal.org Σπασμένο βότανο


Η λογοτεχνία σε graphic novels: οπτικό ισοδύναμο ή αυτόνομο έργο; - Bodossaki Lectures on Demand\nΔΙΑΡΚΕΙΑ 00:10:34 ΠΡΟΒΟΛΕΣ 157\nΤα τελευταία χρόνια τα graphic novels εξελίχθηκαν σε μια ιδιαίτερα δημοφιλή φόρμα που τυγχάνει αναγνώρισης από θεωρητικούς και κριτικούς σε διεθνές επίπεδο, αλλά και στη χώρα μας. Εξαιρετικό ενδιαφέρον παρουσιάζει το γεγονός ότι κυκλοφορούν αρκετά graphic novels που μεταγράφουν έργα της λογοτεχνίας είτε αντλώντας έμπνευση από αυτήν είτε αναπτύσσοντας μια πολυδύναμη και πολυεπίπεδη σχέση μεταξύ των κόμικς και της λογοτεχνίας. Προκύπτει, ωστόσο, το ερώτημα εάν τα συγκεκριμένα graphic novels συνιστούν αυτόνομη καλλιτεχνική δημιουργία έντεχνου λόγου ή αναπαραγωγή του αρχικού κειμένου. Ποιες ήταν οι προσδοκίες των δημιουργών κατά τη διαδικασία μεταγραφής των λογοτεχνικών έργων σε graphic novels; Αποπειράθηκαν να αναπαράγουν τα αρχικά κείμενα με κάποιες αποκλίσεις ή στόχος τους ήταν να αποτελούν νέες λογοτεχνικές μορφές, οι οποίες θα αποτυπώνουν μια ερμηνευτική άποψη με εγγεγραμμένα συγκείμενα στοιχεία της εποχής δημιουργίας τους; Τα graphic novels που μεταγράφουν λογοτεχνικά έργα συνιστούν οπτικό ισοδύναμο της λογοτεχνίας ή αποτελούν αυτόνομο έργο; Η εισήγηση εξετάζει τέτοιου είδους ζητήματα, εστιάζοντας κυρίως στις απόψεις και την εμπειρία των ίδιων των δημιουργών graphic novels, όπως αυτές αποτυπώθηκαν στα πλαίσια έρευνας που διενεργήθηκε για την εκπόνηση διπλωματικής εργασίας.\nΣεβεντεκίδου Κυριακή Φιλόλογος, Εκπαιδευτικός\nΗ Κυριακή Σεβεντεκίδου είναι απόφοιτη κλασικής Φιλολογίας της Φιλοσοφικής Σχολής του Πανεπιστημίου Ιωαννίνων και του Τμήματος Νηπιαγωγών του Π.Ι. (κατατακτήριες εξετάσεις). Το 2018 έλαβε μεταπτυχιακό δίπλωμα ειδίκευσης στις «Επιστήμες της Αγωγής», με κατεύθυνση «Γλώσσα και Παιδική Λογοτεχνία» στο Παιδαγωγικό Τμήμα Δημοτικής Εκπαίδευσης του Πανεπιστημίου Ιωαννίνων. Η διπλωματική της εργασία είχε τίτλο «Graphic novels και Νεοελληνική Λογοτεχνία: από τη λέξη στην εικόνα» και αφορούσε στη διαδικασία μεταγραφής λογοτεχνικών έργων σε graphic novels, εξετάζοντας τις απόψεις και την εμπειρία των δημιουργών. Εκπονεί διδακτορική διατριβή που αφορά σε μία συγκριτολογική μελέτη του Ημερολογίου της Άννας Φρανκ με τη μεταγραφή του σε graphic novel. Από το 2009 εργάζεται ως φιλόλογος στη Δευτεροβάθμια Εκπαίδευση. Τα ενδιαφέροντά της και οι δημοσιεύσεις της επικεντρώνονται σε εκπαιδευτικά θέματα και θέματα διδακτικής της λογοτεχνίας και της ιστορίας. Στα ερευνητικά της ενδιαφέροντα κεντρική θέση έχουν τα graphic novels και η σχέση τους με τη λογοτεχνία.


Πώς συνδέονται η κουζίνα της Κρήτης και η κυκλαδίτικη; - Νέα Κρήτη\nΠώς συνδέονται η κουζίνα της Κρήτης και η κυκλαδίτικη;\nΗμερομηνία δημοσίευσης: 04/07/2017, 21:36\nΤελευταία ενημέρωση: 04/07/2017, 21:37\nΗ συγγένεια της κρητικής με την κυκλαδίτικη κουζίνα θα παρουσιαστεί αύριο στο πλαίσιο της 6ης Γιορτής Κρητικής Διατροφής που πραγματοποιείται στον Δημοτικό Κήπο Ρεθύμνου, με ειδική θεματική με τίτλο «Εκλεκτικές συγγένειες και αλληλεπιδράσεις: Aπό την Κρήτη στις Κυκλάδες και πάλι πίσω».\nΗ συγγένεια αυτή, οφείλεται σε δύο βασικούς λόγους. Στην εν πολλοίς κοινή χλωρίδα και πανίδα, στις ομοιότητες της αγροτικής εκμετάλλευσης και χρήσης όλων των πρώτων υλών που παράγει ο κάθε τόπος, αλλά και στην ανάπτυξη αστικών κέντρων με επιρροές από διαφορετικούς πολιτισμούς. Επίσης, η συγγένεια αυτή οφείλεται και στην ύπαρξη ισχυρών κρητικών κοινοτήτων σε αρκετά από τα νησιά, όπως η Σύρος, η Μήλος και η Νάξος, με αποτέλεσμα την καθημερινή αλληλεπίδραση των γευστικών συνηθειών των ντόπιων και των Κρητικών.\nΣύμφωνα με τους διοργανωτές, μπορούμε να χωρίσουμε τις μαγειρικές παραδόσεις του κάθε τόπου σε τρεις μεγάλες ομάδες, για να γίνουν πιο εύκολα κατανοητές οι ομοιότητες, η συγγένεια και οι αλληλεπιδράσεις στο πέρασμα των χρόνων.\nΑφενός υπήρχε η κουζίνα του πλούτου - όπου υπήρξε αστική τάξη και οικονομική ευμάρεια, η κουζίνα εξελίχθηκε, η πρόσβαση σε πιο δύσκολα και ακριβά υλικά ήταν ευκολότερη, η χρήση των μπαχαρικών πιο διαδεδομένη. Παράλληλα, σε αυτές τις πόλεις ήταν έντονη η παρουσία επιδράσεων από διαφορετικούς πολιτισμούς. Στο πλαίσιο της αυριανής θεματικής σεφ, Κυκλαδίτες θα μαγειρέψουν και θα δείξουν στους επισκέπτες μια αστική συνταγή της Σύρου και μια αντίστοιχη της Κρήτης.\nΕπίσης, υπάρχει η κουζίνα της ανάγκης… Στις αγροτικές περιοχές, η κουζίνα ακολουθούσε αυστηρά την εποχικότητα. Οι νοικοκυρές γίνονταν εφευρετικές για να ετοιμάσουν γεύματα θρεπτικά για την οικογένεια με τα υλικά της κάθε μέρας. Αυτό θα διαφανεί και από το μαγείρεμα μιας συνταγής από την αγροτική Μήλο και μια από την ενδοχώρα της Κρήτης, που θα πραγματοποιήσουν σεφ της εκδήλωσης.\nΚαι τέλος υπάρχει και η κουζίνα της γιορτής… Τις ημέρες της χαράς, στις μεγάλες γιορτές, αλλά και στους γάμους και τις βαφτίσεις, το κρέας έχει την τιμητική του. Υλικό που δεν έβρισκες στην καθημερινή κουζίνα, λόγω κόστους, σε εξαιρετικές περιπτώσεις μαγειρευόταν για να τιμήσουν την ημέρα ή τους καλεσμένους.\nΟι γεύσεις και οι μαγειρικές από την ανάδειξη της συγγένειας Κρήτης και Κυκλάδων θα συνοδευτεί από μουσική, αλλά και την ιστορία των συνταγών, την ανάγκη που τις δημιούργησε, τις ομοιότητες και τις διαφορές τους, όπως και τον τρόπο χρήσης των υλικών.


Sunshine Resort Πουκέτ Ταϊλάνδη - ΟΙ ΚΑΛΥΤΕΡΕΣ ΕΚΠΤΩΣΕΙΣ για ξενοδοχεία AGODA\n34/81-88, Prachanukroh Road, Πάτονγκ, Πουκέτ, Ταϊλάνδη 83150 (προβολή χάρτη)\nΣυγνώμη, δεν υπάρχουν διαθέσιμα δωμάτια στο Sunshine Resort για τις επιλεγμένες ημερομηνίες.\n24ωρη υπηρεσία δωματίου VIP παροχές δωματίου ανελκυστήρας Ασύρματη σύνδεση Wi-Fi σε δημόσιους χώρους εγκαταστάσεις για ΑμΕΑ εγκαταστάσεις συνεδριάσεων / επίσημων γευμάτων ενοικίαση ποδηλάτων επιτήρηση παιδιών επιχειρησιακό κέντροεστιατόριο καζίνο καταστήματα στο ξενοδοχείοκαφετέριαμεταφορά από/προς το αεροδρόμιομπαρ μπαρ πισίνας νυχτερινό κλαμπ / dj ξεναγήσεις οικογενειακό δωμάτιοπλυντήριο ρούχων σαλόνι ομορφιάςυπηρεσία δωματίου υπηρεσία μεταφοράς με λεωφορείο υποδοχή φιλοξενία κατοικίδιων ζώωνχρηματοκιβώτιο χώρος καπνιζόντων\nαίθουσα παιχνιδιών γήπεδα σκουός γήπεδα τένις γήπεδο γκολφ (σε απόσταση 3χλμ.) γήπεδο γκολφ (στον χώρο του ξενοδοχείου) γυμναστήριοεξωτερική πισίνα εσωτερική πισίνα θαλάσσια αθλήματα (μη μηχανοκίνητα) θαλάσσια αθλήματα (μηχανοκίνητα) ιδιωτική παραλία κήπος μασάζ μπανιέρα με ιαματικό νερόπαιδική πισίνα παιδότοποςσάουνα σπαυδρομασάζ χαμάμ Δωμάτια με Internet\nΤοποθετημένο στην καρδιά της Πάτονγκ, το Sunshine Resort είναι το ιδανικό σημείο από όπου μπορείτε να ανακαλύψετε τη Πουκέτ. Από εδώ, οι επισκέπτες μπορούν να έχουν άμεση πρόσβαση σε όλα όσα η πόλη έχει να προσφέρει. Είτε πρόκειται για εκδρομές στην περιοχή είτε για επίσκεψη σε τοπικά αξιοθέατα, δεν χρειάζεται να ψάξετε πιο πέρα καθώς το ξενοδοχείο βρίσκεται κοντά στα Τρέιν Τάι Μπόξινγκ, Ντάιβ Σαπλάι, Τζανγκσελόν Σόππινγκ Μολλ. Με τις υψηλού επιπέδου υπηρεσίες και την μεγάλη ποικιλία ανέσεων, το Sunshine Resort δεσμεύεται ότι η διαμονή σας θα είναι όσο πιο άνετη γίνεται. Κορυφαία χαρακτηριστικά του ξενοδοχείου συμπεριλαμβάνουν τα μεταφορά από/προς το αεροδρόμιο, μπαρ πισίνας, χώρος στάθμευσης οχημάτων, πλυντήριο ρούχων, εστιατόριο. Όλα τα καταλύματα διαθέτουν τις απαραίτητες ανέσεις για να εξασφαλιστεί μια ασυναγώνιστη αίσθηση απόλαυσης. Το ξενοδοχείο προσφέρει φανταστικές εγκαταστάσεις, συμπεριλαμβανομένων των παιδική πισίνα, σάουνα, εξωτερική πισίνα, υδρομασάζ , χαμάμ, για να σας βοηθήσουν να χαλαρώσετε μετά από μια γεμάτη δράση μέρα στην πόλη. Με την ιδανική του τοποθεσία και τις καταπληκτικές του υπηρεσίες, το Sunshine Resort θα σας ευχαριστήσει σε πολλά πράγματα.\nKaron Sunshine Guesthouse, Bar & Restaurant Πολύ καλό\nΚαλοτοποθετημένο στη αθλήματα, παραλίες, νυχτερινή διασκέδαση περιοχή της Πουκέτ πόλης, το Karon...


"Η δική μου Αρλέτα" ... Αναμνήσεις ενόψει της νέας της συναυλίας στο Passport! - MusicCorner.gr\nΑρχική MC3 “Η δική μου Αρλέτα” … Αναμνήσεις ενόψει της νέας της συναυλίας στο...\n“Η δική μου Αρλέτα” … Αναμνήσεις ενόψει της νέας της συναυλίας στο Passport!\nΕίχα πρωτοσυναντήσει την Αρλέτα μετά από μια συναυλία στο Χαμάμ, πριν αρκετά χρόνια. Είχαμε πάει μια φασαριόζικη παρέα πέντε ατόμων και είχαμε κάτσει σε ένα από τα πίσω τραπεζάκια του μαγαζιού, για να την απολαύσουμε. Ουσιαστικά την έβλεπα πρώτη φορά ζωντανά, ως ενήλικη, εφόσον μέχρι τότε άκουγα τα τραγούδια της από το πίσω κάθισμα του αυτοκινήτου των γονιών μου, στις οικογενειακές εκδρομές…\nEίχαν ήδη ξεκινήσει τα προβλήματα υγείας της από τότε, αλλά πάνω στη σκηνή μεταμορφωνόταν. Ξαναποκτούσε την κοφτερή ματιά της, τη στιβαρή αύρα της και φυσικά το χαρακτηριστικό της χιούμορ. Είχαμε κατενθουσιαστεί, εννοείται. Μάλιστα, στο δεύτερο μέρος της παράστασης, στα πιο «ζωντανά» κομμάτια της, είχαμε παρασυρθεί τόσο πολύ από το μπρίο με το οποίο τα ερμήνευε και αρχίσαμε να κάνουμε κι εμείς αισθητή την παρουσία μας, τραγουδώντας λίγο πιο δυνατά από το προβλεπόμενο σε ένα τέτοιο στυλ διασκέδασης και να χτυπάμε παλαμάκια με το ρυθμό! Αυτό που μου έκανε εντύπωση ήταν ότι όχι μόνο δεν ενοχλήθηκε -Αρλέτα και σοβαροφάνεια δε συναντήθηκαν ποτέ, ευτυχώς- αλλά μας αφιέρωσε και το τελευταίο τραγούδι της βραδιάς.\nΣτο τέλος, με τον αυθορμητισμό των 20 και κάτι χρόνων μας πήγαμε με την πιο «κοινωνική» φίλη της παρέας να την ευχαριστήσουμε από κοντά και να της πούμε πόσο την αγαπάμε. Θυμάμαι μάλιστα ότι της είπα πως έχω όλα τα cd της και τότε η ίδια γέλασε και μου είπε «έτσι λένε όλοι, και τελικά δεν έχουν ούτε τα μισά!». Γέλασα κι εγώ και της είπα ότι δεν ισχύει σε αυτή την περίπτωση!\nΤα επόμενα χρόνια οι ζωντανές εμφανίσεις της αραίωσαν, τα προβλήματα υγείας επιδεινώθηκαν, αλλά εκείνη δεν το έβαλε κάτω. Έχω να θυμάμαι λίγες αλλά εκλεκτές εμφανίσεις, όπως οι 2 βραδιές με τον Φοίβο Δεληβοριά, αλλά και η συμμετοχή της στη μεγάλη συναυλία του Λάκη Παπαδόπουλου το περασμένο καλοκαίρι (όπου μετά άραξε στο πίσω μέρος της σκηνής και παρακολουθούσε πίνοντας μπυρίτσα).\nΌταν διάβασα στο Music Corner ότι επιστρέφει με ανοιξιάτικη διάθεση στο Passport, η είδηση με χαροποίησε ιδιαίτερα και για προθέρμανση έβαλα να ξανακούσω τα αγαπημένα μου κομμάτια από τη δισκογραφία της. Τα μοιράζομαι εδώ μαζί σας και ραντεβού στις 22 του μήνα στον Πειραιά. (Α, και εννοείται είχε δίκιο. Με τα χρόνια διαπίστωσα πως μου έλειπαν 2-3 cds της…)\nΚαλή ακρόαση από μένα!\nΑρτεσιανό μου φρέαρ της καρδιάς μου το έαρ… Ειδική μνεία στους στίχους της Μαριανίνας Κριεζή\nΠλατεία Αμερικής Εικόνες μιας ζωής που ξεφεύγει…\nΝησί μέσα στην πόλη Πόσο έχω αγαπήσει την ποίηση του Μανώλη Αναγνωστάκη… Και ο συσχετισμός είναι προφανής…\nΟ Τάκης Γιατί οι μεγάλοι έρωτες έχουν την βεβαιότητα -και όλη την αιωνιότητα μπροστά τους-για να ξαναγεννηθούν\nΤο τρυφερό σου ροζ “χωρίς εσένα πως θα ζήσω, τώρα που μου άνοιξες το γκρίζο, να δω τα χρώματα;”\nΟ λύκος “Λύκε -λύκε μου καλέ μου Λύκε- λύκε είσαι εκεί; Είν η άγρια πλευρά σου που με συγκινεί”\nHoroscope blues και τι τραγουδάρες γράφει το Φοιβάκι\nΜάγισσες μ’ ομπρέλες (τότε που τη Sunny Μπαλτζή την ξέραμε μόνο εμείς κι εκείνη ήξερε να γράφει στίχους)\nΑνατολικά της Εδέμ Αχ… Τίποτα πια δεν ζητώ, απόψε αυτό μου είναι αρκετό εσύ, στης καρδιάς τον ρυθμό να χτυπάς κι εγώ να μην ξέρω γιατί μ’ αγαπάς…\nBatida de coco Δεν είναι τραγούδι, αλλά μάθημα επιβίωσης…\nΑυλαία και πάμε κάτω απ’ τα φώτα οι συγγνώμες της ζωής μας κάνουν μπαμ, ότι αγαπήσαμε θα μείνει ένα ατέλειωτο σαρδάμ, αξεδιάλυτο…\nΈρχεται κρύο: Γιατί αν αγαπάς, νοιάζεσαι. Για πάντα.\nτίποτα δε σου ζητάω, και δε μου χρωστάς, μόνο να’μαι εγώ η λίμνη για να κολυμπάς Δυστυχώς δεν βρήκα ηχητικό ντοκουμέντο για αυτό το εξαίρετο και τελευταίο τραγουδάκι…


Ξενοδοχεία κοντά σε Theater Basel - Βρείτε προσφορές ξενοδοχείων\nΞενοδοχεία κοντά σε Theater Basel\nΤο Skyscanner hotels αποτελεί έναν γρήγορο, δωρεάν και απλό τρόπο να οργανώσετε τη διαμονή σας κοντά σε Theater Basel. Με μερικά κλικ, μπορείτε εύκολα να κάνετε αναζήτηση, να συγκρίνετε και να κάνετε κράτηση ξενοδοχείου κάνοντας κλικ απευθείας στην ιστοσελίδα του ξενοδοχείου ή του ταξιδιωτικού πράκτορα. Δεν προστίθενται οποιαδήποτε τέλη στη διαμονή σας εάν κάνετε κράτηση μαζί μας.\nΓια να ξεκινήσετε, απλά προσθέστε τις ημερομηνίες που έχετε επιλέξει για να ταξιδέψετε στο παραπάνω πλαίσιο αναζήτησης και θα σας βρούμε τις φθηνότερες προσφορές. Ή εναλλακτικά, επιλέξτε ανάμεσα σε κάποια από τα κορυφαία ξενοδοχεία κοντά σε Theater Basel παραπάνω.\nΞενοδοχεία κοντά σε Messe BaselΞενοδοχεία κοντά σε St. Jakob-ParkΞενοδοχεία κοντά σε Kunstmuseum BaselΞενοδοχεία κοντά σε Kaserne BaselΞενοδοχεία κοντά σε Tinguely MuseumΞενοδοχεία κοντά σε Basel MinsterΞενοδοχεία κοντά σε Art 43 BaselΞενοδοχεία κοντά σε SchützenmattparkΞενοδοχεία κοντά σε Grand Casino BaselΞενοδοχεία κοντά σε Gate of SpalenΞενοδοχεία κοντά σε St. Jakob ArenaΞενοδοχεία κοντά σε Volkshaus BaselΞενοδοχεία κοντά σε Stadtcasino BaselΞενοδοχεία κοντά σε Kunsthalle BaselΞενοδοχεία κοντά σε Naturhistorisches Museum


Realme X2 Pro: διαθέσιμη η Android 10 beta ROM - GizChina Greece\nΠρόσφατα, σας είπαμε ότι η Realme ζητούσε beta tester για να δοκιμάσουν την νέα έκδοση του λειτουργικού ColorOS με Android 10 στο Realme X2 Pro. Μία μόλις μέρα μετά η εταιρεία έκανε διαθέσιμη την αναβάθμιση στα κινητά όσων γράφτηκαν στο πρόγραμμα. Η αναβάθμιση είναι διαθέσιμη μόνο στην Κίνα. Η ενημέρωση δεν είναι μεγάλη σε μέγεθος, είναι μόνο 700 MB και έχει κωδικό RMX1931_11_C.14. Προς το παρόν δεν υπάρχουν λεπτομέρειες σχετικά με τη beta αλλά ελπίζουμε ότι σύντομα οι κάτοχοι των τηλεφώνων εκτός Κίνας θα μπορούν και αυτοί να εγκαταστήσουν τη beta έκδοση του Android 10 στη συσκευή τους.\nΠερίπου ένα μήνα πριν, δημοσιεύσαμε τα τηλέφωνα της Realme που θα έπαιρναν την ενημέρωση σε Android 10. Το καλύτερο κινητό της εταιρείας και κορυφαίο flagship-killer Realme X2 Pro είχε ημερομηνία αναβάθμισης για τον Μάρτιο. Αυτό που εξέπληξε και όχι για καλό λόγο. Καθώς το Realme X50 5G κυκλοφορεί με το νέο RealmeUI θέλουμε να πιστεύουμε ότι η αναβάθμιση αργεί γιατί το κινητό δεν θα πάρει ColorOS αλλά το νέο RealmeUI – μάλιστα με αυτό το τρόπο θα είναι το δεύτερο κινητό της εταιρείας με το νέο skin.\nΘα σας ενημερώσουμε για νεότερα\nTags: 64MP ISOCELL Bright GW190 Hzandroid 10 betaandroid ota updateeuropequad cameraQualcomm Snapdragon 855 plusrealme x2 prorealme x2 pro αναβάθμισηRealme X2 Pro ανακοίνωσηrealme x2 pro κυκλοφορίαRealme X2 Pro τιμήrealme x2 pro χαρακτηριστικά\nNext post Black Shark 3: θα είναι το πρώτο κινητό με 16GB RAM;\nPrevious post OnePlus 8 Pro: πέρασε από το Geekbench


To Scout Report της ΑΕΚ (Round 2) - LAMIARA GATE 3\nHome Scout Report To Scout Report της ΑΕΚ (Round 2)\nTo Scout Report της ΑΕΚ (Round 2)\nNewsRoom 12/07/2018 02:37:00 μ.μ. Scout Report,\nΜετά τις δύο διαδοχικές ήττες από Πανιώνιο και ΠΑΟΚ η Λαμία ψάχνει αντίδραση, απέναντι στην προβληματική πρωταθλήτρια Ελλάδος ΑΕΚ.\nΤα δύο σερί αρνητικά αποτελέσματα για την ομάδα του Μάκη Χάβου έχουν πεισμώσει τόσο τους παίκτες όσο και τον κόσμο της ομάδας κυρίως γιατί βάσει της εικόνας που έδειξε άξιζε κάτι παραπάνω. Στο παιχνίδι του Σαββάτου με την ΑΕΚ η Λαμία καλείται να αποδείξει πως δεν φοβάται κανέναν αντίπαλο και να πάρει βαθμό ή βαθμούς πολύτιμους για τη συνέχεια.\nΑπό την άλλη η ΑΕΚ προβληματίζει το τελευταίο διάστημα με την πρωταθλήτρια να περνά μια μακρά κρίση. Μπακασέτας, Σιμόες και Γαλανόπουλος έχουν τεθεί εκτός ομάδας από τον Μαρίνο Ουζουνίδη ο οποίος βρίσκεται σε κατάσταση επιτήρησης....\nΑπουσίες : Μπακασέτας, Σιμόες, Γαλανόπουλος\nΥπάρχει προϊστορία ανάμεσα στην ομάδα μας και την ΑΕΚ, καθώς έχουν αναμετρηθεί συνολικά 7 φορές για τον θεσμό του Κυπέλλου (ακόμη 2 σε επίπεδο superleague), με τον απολογισμό να γράφει 6 νίκες για τους "κιτρινόμαυρους", 2 για την ομάδα μας και μια αναμέτρηση να λήγει ισόπαλη.\nΟδηγός αλλά και μάθημα που δεν πρέπει να επαναληφθεί ταυτόχρονα για τους κυανόλευκους αποτελεί το παιχνίδι που προηγήθηκε ανάμεσα στις δύο ομάδες για το θεσμό του Κυπέλλου. Οι Φθιωτοί κατάφεραν να προηγηθούν και να σοκάρουν την ΑΕΚ με το γκολ του Επστάιν όμως ο Γιακουμάκης και ο Γκάλο με αριστοτεχνικό χτύπημα φάουλ ολοκλήρωσαν την ανατροπή για τον Δικέφαλο.\nΘυμηθείτε τι είχε συμβεί σε εκείνη την αναμέτρηση πατώντας ΕΔΩ\nΔείτε τα στιγμιότυπα από την αναμέτρηση του αγώνα Κυπέλλου ΑΕΚ- ΠΑΣ Λαμία.\nBy NewsRoom στις 12/07/2018 02:37:00 μ.μ.


ΑΛΙΚΟΣ ΟΥΡΑΝΟΣ - ¨ἐπὶ ξυροῦ ἀκμῆς ἱστάμενοι ¨ : Ο Γέρων Πορφύριος και η αρρώστια του\nΟ Γέρων Πορφύριος και η αρρώστια του\nΤου +Γεωργίου Παπαζάχου (Επ. Καθηγητής Καρδιολογίας)\n“Γράφω αυτη την επιστολή από μιά εσωτερική πίεση να μιλήσω για τον Γέροντα Πορφύριο, που κοιμήθηκε πρίν από 40 μέρες. Έζησα τόσα γεγονότα 14 χρόνια κοντά του, σάν ένας από τούς γιατρούς του, που δεν πρέπει να το κρύψω από τούς αδελφούς μου. Θά διηγηθώ μερικά περιστατικά, που παρουσιάζουν το Γέροντα σάν άρρωστο και σάν γιατρό.\nΣυγχωρέστε μου τα προσωπικά στοιχεία, που αν αφαιρεθούν αλλοιώνουν τα γεγονότα. Ασφαλώς, άλλοι έζησαν άλλες συγκινήσεις κοντά του. Καί δεν πρέπει να χαθούν, γιατί αποτελούν σημάδια της αγίας βιοτής του, αποδείξεις της παρουσίας του Αγίου Πνεύματος στή ζωή μας και υποθήκες για ολόκληρη τή γενιά μας.\nΉταν πραγματικά άρρωστος. Μέ πλήθος αρρώστιες επάνω του. Τά περισσότερα συστήματα έπασχαν. Προσωπικά διεπίστωσα: έμφραγμα μυοκαρδίου (προσθιοδιαφραγματικό με πλαγία ισχαιμία), χρονία νεφρική ανεπάρκεια, έλκος δωδεκαδακτύλου (με επανειλημμένες γαστρορραγίες), χειρουργηθείς καταρράκτης (με αποβολή του φακού και τύφλωση), έρπης ζωστήρ στο πρόσωπο, σταφυλοκοκκική δερματίτιδα στο χέρι, βουβωνοκήλη (με συχνή περίσφιγξη), χρονία βρογχίτιδα, αδένωμα της υποφύσεως στο κρανίο.\nΚαί η υπομονή του ιώβειος. Όταν είχε τον έρπητα σε έξαρση και όλο το δεξιό του πρόσωπο (τριχωτό κεφαλής, παρειά, αυτί, σαγόνι) ήταν μιά ανοιχτή πληγή, τον ερώτησα πόσο έντονο πόνο αισθάνεται’ μού απάντησε: “Σάν να ακουμπάω το δεξί μου μάγουλο σε τηγάνι με ζεματιστό λάδι”. Καί ήταν απόλυτα ήρεμος. Δέν άφηνε ούτε υποψίες ότι υποφέρει, ούτε ένα βογγητό.\nΠολλές φορές, ενώ βρισκόμουν στο κελλί του και κουβεντιάζαμε, συνέβαινε περίσφιγξη της βουβωνοκήλης του, πάντα επώδυνη. Δέν ζητούσε βοήθεια. Αγωνιζόταν να την ανατάξη μόνος του κάτω από τις κουβέρτες του.. Κανείς δέ μιλούσε, ενώ από τα χείλη του ακουγόταν ψιθυριστά, με μιά ανεπανάληπτη γαλήνη, το “Κύριε Ιησού Χριστέ, ελέησέ μας”.\nΜερικοί τον παρεξήγησαν κάποτε που φίλησαν το χέρι του καλυμμένο με μιά γάζα, νομίζοντας ότι σιχαίνεται. Ήταν η εποχή που εμείς το καλύψαμε, γιατί είχε την σταφυλοκοκκική δερματίτιδα και ήταν ολόκληρο εξελκωμένο.\nΑλλ’ η κουβέντα μας ένα βράδυ, μετά την καρδιολογική εξέταση και το τυπικό ηλεκτροκαρδιογράφημα, με συνεκλόνισε. Ούτε φαντάσθηκα ποτέ ότι θα μπορούσε ένας άνθρωπος να αντιμετωπίση έτσι την αρρώστια του. Μού είπε: “Θά σού εξομολογηθώ κάτι, αλλά να μείνη μυστικό. Έχω καρκίνο στην υπόφυση. Ήδη αισθάνομαι τή γλώσσα μου μεγαλωμένη και δεν γυρίζει καλά μέσα στή στοματική κοιλότητα”.\nΎστερα μού ανέλυσε ιατρικά και σωστά τή λειτουργία των ενδοκρινών αδένων και κατέληξε: “Πρέπει να ξέρης ότι, όταν ήμουν καλογεράκος -ίσως 16 χρονών- στο Άγιο Όρος αισθανόμουνα τόσο ευτυχισμένος, ιδίως μετά τή Θεία Κοινωνία, ώστε έβγαινα στο δάσος και με δάκρυα φώναζα: Δόξα Σοι, Κύριε! Ήρθες ολόκληρος μέσα μου’ σε μένα τον αμαρτωλό’ Εσύ ο Χριστός μου, που σταυρώθηκες και πόνεσες για μένα και σήκωσες τις αμαρτίες μου.\nΚι εγώ τί κάνω για σένα; Ποιόν πόνο υποφέρω για σένα; Κύριε, στείλε μου έναν καρκίνο! Χριστέ μου, χάρισέ μου έναν καρκίνο, να υποφέρω και γώ μαζί Σου! Αυτή την προσευχή την έκανα συνέχεια και μετά το εξομολογήθηκα στόυς Γεροντάδες μου. Εκείνοι μού σύστησαν να μήν την επαναλάβω, γιατί εκπειράζω τον Θεό. Ξέρει εκείνος τί θα κάνη. Δέν την ξανάκανα αυτή την προσευχή.\nΑλλά τώρα, Γιωργάκη μου, μού τον έστειλε τον καρκίνο! Καταλαβαίνεις την ευεργεσία; Έστω και αργά, θα υποφέρω λίγο μαζί Του”. Έμεινα ενεός. Πρώτη φορά στην ιατρική σταδιοδρομία μου άκουγα τή φράση: “Δόξα τώ Θεώ, έχω καρκίνο!”. Είχα ξεχάσει ότι μπροστά μου δεν βρισκόταν άνθρωπος κοινός’ ήταν ο Γέροντας Πορφύριος.\nΩστόσο ποτέ δεν αρνήθηκε την ιατρική βοήθεια των πολλών γιατρών-πνευματικών του παιδιών. Μάλιστα μιά μέρα τον ερώτησα: “Γιατί πολλοί πνευματικοί άνθρωποι, κυρίως μοναχοί, αρνούνται την ιατρική βοήθεια, πιστεύοντας ότι θα τούς βοηθήση κατ’ ευθείαν η Παναγία;”. Μού απάντησε: “Είναι εγωϊσμός -πονηρή ενέργεια- να νομίζης ότι ο Θεός θα κάνη, κατ’ εξαίρεση από τούς πολλούς, θαυματουργική επέμβαση για σένα. Ο Θεός κάνει θαύματα και τώρα, αλλά εσύ δεν πρέπει να το προσδοκάς για σένα. Είναι εγωϊστική εξαίρεση. Άλλωστε και μέσω των γιατρών ο ίδιος ο Θεός ενεργεί.\n“Ιατρούς και φάρμακα Κύριος έδωκεν”, λέει η Αγία Γραφή”.\nΔεχόταν δέ μόνο την κλασσική ιατρική, πολλά κεφάλαια της οποίας γνώριζε άριστα. Μέ την εμπειρία του από τη μακρά θητεία στην Πολυκλινική Αθηνών και με το θεϊκό “χάρισμά” του έβλεπε βαθύτερα την αρρώστια και πολλές φορές μάς στρίμωχνε με σαφώς επιστημονικές ερωτήσεις.\nΕιδικότητά του η “τηλε-διαγνωστική”! Έβλεπε με καταπληκτική ακρίβεια αλλαγές στον εαυτό του και σε άλλους’ συχνά και στούς γιατρούς του.\nΟ ίδιος μού διηγήθηκε ότι διέγνωσε υπογοναδισμό σε έναν νέο μόνο κοιτάζοντάς τον, κάταγμα σπονδύλου σε μιά μοναχή που βρισκόταν σε άλλη πόλη. Είναι ίσως χιλιάδες αυτοί που δέχθηκαν τή διαγνωστική του ενέργεια και επιβεβαιώθηκε η νόσος αργότερα και επιστημονικά.\nΕδώ θα αναφέρω μιά αυτοδιάγνωσή του. Διεπίστωσε μεταβολές στο ηλεκτροκαρδιογράφημά του, χωρίς καρδιογράφο.\nΈνα βράδυ μού τηλεφώνησε ανήσυχος: “Έλα, έστω και αργά, και θα δής αλλοιώσεις στο καρδιογράφημα. Πονάω σήμερα, πολλές φορές, και ο πόνος είναι στηθαγχικός”. Διαπίστωσα πράγματι ισχαιμικές μεταβολές (στις απαγωγές v3-v6) και τον ρώτησα σε ποιό stress βρέθηκε σήμερα. Άρχισε να κλαίη και με διακοπές να μού περιγράφη λεπτομερώς σκηνές από τις οδομαχίες στή Ρουμανία.\nΉταν η ημέρα της εξεγέρσεως του λαού κατά του Τσαουσέσκου και με το “χάρισμά” του έβλεπε τούς πυροβολισμούς και τούς θανάτους στις πλατείες, όπως τις δημοσίευσαν οι εφημερίδες τις επόμενες ημέρες. Συνέχισε να κλαίη και τον παρεκάλεσα να ζητήση από τον Θεό να του αφαιρέση για λίγο αυτή την “όραση”.\nΗ καρδιά του βρισκόταν σε κίνδυνο από την ένταση. Θά μπορούσε να κάνη επέκταση του εμφράγματός του. Στήν ίδια ένταση βρισκόμουν κι εγώ, βλέποντας την ευαισθησία της “άλλης” καρδιάς ενός αγίου. Έκρυψα τα μάτια μου με το καρδιογράφημα και σκεφτόμουν: Τί σημασία έχουν, Γέροντα, για σένα τα νιτρώδη αντιστηθαγχικά φάρμακα που ετοιμάζομαι να σού δώσω; Εσύ δεν είσαι εκ του κόσμου τούτου. Η καρδιά σου χτυπά στον Ωρωπό και ζή στην Ρουμανία. Στό ηλεκτροκαρδιογράφημα η καρδιά φαίνεται με ισχαιμική “κατάσπαση” του Sε διαστήματος, αλλά στην πραγματικότητα βρίσκεται σε μεγάλη “ανάσπαση” προς τον ουρανό. Έφυγα αργά με τον τρόμο ότι είδα λίγο από το φώς ενός αγίου.\nΕγώ πήγαινα στο κελλί του σάν διαγνώστης γιατρός, αλλά πολλές οι φορές που εκείνος έκανε διαγνώσεις για μένα. Θά αναφέρω δύο: Είχα χειρουργηθή από τον καθηγητή κ. Βασ. Γολεμάτη (δύο βουβωνοκήλες ταυτόχρονα) και ενώ ήμουν στή φάση της αναρρώσεως, πήγαμε με τή γυναίκα μου στον Ωρωπό. Δέν ξέρω αν είχε μάθει από φίλους ότι ήμουν χειρουργημένος, αλλά μόλις μπήκαμε με κοίταξε επίμονα για πολλή ώρα στην κοιλιά και μού είπε: “Βλέπω ότι δεξιά έγινε καλή εγχείρηση, αλλά αριστερά αριστοτεχνική’ γιατί περιποιήθηκε τόσο εκεί;”.\nΗ γυναίκα μου μού έκανε νόημα: “Τί λέει ο Γέροντας;”. Δέν είχα πεί ούτε σε εκείνη ούτε σε άλλον ότι ο χειρουργός είχε εφαρμόσει την μέθοδο Soudaice αριστερά, επειδή ήταν μεγάλη.\nΟ Γέροντας το “είδε”.\nΤόν Δεκέμβριο του 1990 ήμουν στο κρεβάτι με την πολλοστή γαστρορραγία μου. Σέ κάποια στιγμή έντονου προβληματισμού μου αν πρέπη να χειρουργηθώ ή όχι, χτύπησε το τηλέφωνο. Μεταφέρω αυτούσια τα λόγια του Γέροντα: “Αυτές τις μέρες σε επισκέπτομαι συχνά και με το “χάρισμα”, που μού έδωσε ο Θεός ενεργώ θεραπευτικά. Ποτέ δεν είχα μπεί στο σπίτι σου τόσες πολλές φορές σε λίγες μέρες.....Κάτι μού λέει να μήν το χειρουργήσης τώρα, αλλά να αλλάξης τρόπο ζωής, να χαλαρώσης.\nΆφησε το χειρουργείο να το σκεφθούμε αργότερα. Τί κάνω εγώ τώρα το γιατρό στο γιατρό; (γελάει). Νά ξεκουράζεσαι περισσότερο, γιατί σε αγαπάει ο κόσμος. Μού έφαγες τή δόξα (γελάει)”. Φαντάζεσθε πώς ένοιωσα κάτω από αυτή την προστατευτική του παρουσία!\nΑγαπούσε τόσο πολύ όλους τούς ανθρώπους που τον πλησίαζαν και, φυσικά, και τούς γιατρούς του, ώστε να ενεργοποιή για μάς το θεραπευτικό χάρισμά του. Όσοι τον πλησίαζαν ανεπιτήδευτα έχουν παρόμοιες εμπειρίες. Πολλές φορές έπαιρνα μαζί μου φιλικά ή συγγενικά πρόσωπα, που εξεπλήσσονταν, όταν άρχιζε να μιλάη για το πρόβλημά τους, χωρίς εγώ να τον ενημερώσω εκ των προτέρων. Κάποια κυρία, φεύγοντας, ήθελε να δώσω όρκο ότι δεν του μίλησα για κείνη πρίν πάμε στον Ωρωπό.\nΤό χάρισμά του τον έκανε περισσότερο ευαίσθητο απέναντι στον ανθρώπινο πόνο. Ένα σούρουπο διέκοψαν την καρδιολογική εξέταση οι μοναχές, γιατί έξω είχαν συγκεντρωθεί πολλοί άνθρωποι και περίμεναν να πάρουν την ευχή του πρίν νυχτώση. Βγήκα έξω από το κελλί και οι επισκέπτες φίλησαν απλώς το χέρι του. Ήταν κουρασμένος και δέ μίλησε σε κανέναν.\nΗ τελευταία κυρία βγήκε κλαίγοντας. Όταν ξαναμπήκα βρήκα τον Γέροντα να κλαίη. “Αυτά παθαίνω πάντα, μού είπε. Είδα τώρα αυτή τή μητέρα να τή δέρνη αύριο ο ναρκομανής γιός της, για να του δώση χρήματα. Καί η καημένη ασφαλώς θα σκανδαλίστηκε που έχει τέτοιο πρόβλημα και έφυγε χωρίς βοήθεια... Τί μπορείς εσύ να κάνης , φτωχέ Πορφύριε... Κύριε Ιησού...”. Καί επανέλαβε πολλές φορές ψιθυριστά τή λέξη “Ιησού”.\nΉταν τόσο απλός και γλυκός άνθρωπος, ώστε να μή κωλύεσαι να του απευθύνης οποιαδήποτε ανόητη ερώτηση. Έτσι μιά μέρα τον προκάλεσα αδιάκριτα: “Πώς ξέρεις, Γέροντα, ότι αυτό το προορατικό σου χάρισμα είναι από τον Θεό και όχι από τον Διάβολο;”. Γέλασε καλοκάγαθα και μού είπε: “Τό δοκίμασα. Είναι εκ Θεού, γιατί δεν λανθάνει. Νά σού δώσω παράδειγμα; Η νεωκόρος στην Πολυκλινική πόναγε στο δεξιό άνω γομφίο και κράταγε το δεξιό μάγουλό της. Τής είπα ότι είναι χαλασμένος ο αριστερός γομφίος. Εκείνη επέμενε, αλλά όταν γύρισε από τον οδοντίατρο μού είπε ενθουσιασμένη ότι είχα δίκαιο. Στήν ακτινογραφία η βλάβη ήταν αριστερά, αλλά αισθανόταν τον πόνο δεξιά, επειδή ήταν στο ίδιο νευροτόμιο. Άν, λοιπόν, ήταν από τον πονηρό, αυτή η προόραση θα βασιζόταν στο αίσθημα του ασθενούς και θά’ βγαινε λανθασμένη. Τού Θεού η ενέργεια δεν σφάλλει”.\nΟ Γέροντας σάν γιατρός μου δεν “έβλεπε” μόνο τις σωματικές μου ασθένειες. Φρόντιζε και για τις πολλές πνευματικές ατέλειές μου. Προσπάθειά του να βρώ την ταπείνωση. Ένα απόγευμα μού τηλεφώνησε στο ιατρείο, ακριβώς μετά την υπερβολική εκδήλωση αγάπης ενός ζεύγους ασθενών μου που περιποιήθηκα. Μεταφέρω τα λόγια του: “Γιωργάκη, είμαι ο Γέροντας. Εμείς οι δυό θα πάμε μαζί στην κόλαση. Θά ακούσουμε: Άφρον, άφρον, ταύτη τή νυκτί την ψυχήν σου απαιτούσιν από σού...\nΤά αγαθά σου εν τή ζωή σου απήλαυσες, ά δέ ητοίμασας τίνι έσται;”. Τόν διέκοψα: “Τί απολαύσαμε, Γέροντα, σ’ αυτή τή ζωή; Τό σαράβαλο αυτοκίνητο, το άδειο βιβλιάριο ή τον ανύπαρκτο ύπνο μας;”. Απάντησε απότομα: “Τί είναι αυτά που λές; Δέ σού λέει ο κόσμος: Τί καλός γιατρός που είσαι; Μάς αγαπάς, μάς φροντίζεις, δέ μάς γδέρνεις. Καί σύ τα αποδέχεσαι, τα χάφτεις. Έ! Τόν έχασες το μισθό σου. Τό ίδιο παθαίνω και εγώ. Μού λένε πώς έχω “χαρίσματα”, πώς μπορώ να τούς ακουμπήσω και να κάνω θαύματα, πώς είμαι άγιος. Καί τα χάφτω, ο ανόητος και αδύναμος.\nΈ! Γι’ αυτό σού είπα ότι μαζί θα πάμε στην κόλαση!”. “Άν είναι να πάμε μαζί”, του απάντησα, “πάμε και στην κόλαση!”. Κι εκείνος έκλεισε το τηλέφωνο, λέγοντας: “Εγώ σού μιλάω σοβαρά και σύ πάντα αστειεύεσαι. Καλή μετάνοια και στούς δυό μας”.\nΆλλη μέρα ήμουν βαρύθυμος, σκεπτόμενος ότι έφυγαν τα περισσότερα χρόνια μου άκαρπα μέσα από άχρηστες καθημερινές λεπτομέρειες. Τηλεφώνησε ο Γέροντας και με αναπτέρωσε με δυό-τρείς φράσεις του: “Άκουσες ποτέ, γιατρέ, το “ου μή γεύσονται θανάτου”; Μπορούμε, αν θέλουμε, να αποφύγουμε την πεθαμενίλα. Αρκεί να αγαπήσουμε τον Χριστό. Καί σύ “εξ όλης της καρδίας σου”, κύριε καρδιολόγε” (γελάει).\nΟ Γέροντας δεν ήταν μόνο γιατρός. Ήταν και κτηνίατρος. Αγαπούσε τα ζώα. Εξημέρωσε επιθετικούς παπαγάλους και τούς έμαθε την Ευχή.\nΕξεπλάγην όταν άκουσα μέσα στο κελλί τον παπαγάλο να επαναλαμβάνη την ευχή. “Είναι πιό πνευματικός από μένα”, είπε. “Εγώ αποκάμνω και κοιμούμαι, αλλ’ αυτός αγρυπνεί”. Τελευταία προσπαθούσε να εξημερώση έναν αετό. Κάποιο Σαββατοκύριακο, στή βόρειο Εύβοια που ησύχαζε, συνέβη το εξής, που μού διηγήθηκε ο ίδιος: “Μιά τσομπάνισσα παρακάλεσε να διαβάσω μιά ευχή στο κοπάδι της, γιατί αρρώσταιναν τα γίδια της.\nΣυμφώνησα και έφεραν όλο το κοπάδι κοντά στο εκκλησάκι που έμενα. Στάθηκα μπροστά στο κοπάδι, σήκωσα τα χέρια μου ψηλά και είπα διάφορες προσευχές από ψαλμικούς στίχους που αναφέρονται στην κτίση. Επικρατούσε απόλυτη σιωπή στα ζώα. Κανένα δεν κουνιόταν. Ύστερα κατέβασα τα χέρια μου και ο τράγος κινήθηκε μόνος του. Ήρθε κοντά, μού φίλησε το χέρι και υποχώρησε ήρεμα... Τά λέω σωστά Πηνελόπη;” φώναξε στην ανηψιά του, που στεκόταν πιό πέρα. “Ναί, Γέροντα. Ακριβώς έτσι έγιναν. Εγώ ήμουν εκεί”.\nΚάθε φορά που πήγαινα στον π. Πορφύριο με συνείχε φόβος μήπως αυτή είναι η τελευταία φορά που τον εξετάζω. Έτσι φρόντιζα να κάνω ψηλάφηση καρδιακής ώσεως και καρωτίδων για αρκετή ώρα, με την βεβαιότητα ότι ψηλαφώ το σώμα ενός αυριανού αγίου της Ορθοδόξου Εκκλησίας μας. Όταν έπαιρνα το χέρι μου από το προκάρδιο επανελάμβανε το “Κύριε Ιησού Χριστέ, ελέησε τον κόσμο σου”. Πόσα να οφείλη άραγε αυτός ο κόσμος, η γενιά μας, σ’ αυτές τις προσευχές του Γέροντα Πορφυρίου! Καί πόσα του οφείλω εγώ προσωπικά!\nΦεύγοντας, έσκυβα να πάρω την ευχή του και άλλοτε μού έδινε χαστούκι (ήταν η άκρα εκδήλωση της χαράς του) ή άλλοτε έσφιγγε το κεφάλι μου στα δυό του χέρια, λέγοντας την ευχή (ήταν το δικό του ηλεκτροεγκεφαλογράφημα).\nΚάποια μέρα μού είπε: “Όταν θα φύγω θα είμαι πιό κοντά σας. Μετά θάνατον καταργούνται οι αποστάσεις”. Ελπίζω τώρα να μπαίνη ευκολότερα στα σπίτια μας και στις καρδιές μας.\nΑνναδημοσίευση από το περιοδικό “Σύναξη”\nΑναρτήθηκε από billl στις 11:49:00 μ.μ.


ΕΔΩ ΚΑΤΕΡΙΝΗ: Γιατί πρέπει πάντα να περιμένουμε κάτι από τις σχέσεις;\nΓιατί πρέπει πάντα να περιμένουμε κάτι από τις σχέσεις;\nΑκόμη δεν μπορώ να καταλάβω πως όλοι μας (ναι, και εγώ) κάθε φορά που δίνουμε κάτι περιμένουμε να πάρουμε κάτι πίσω. Όχι υλικό αλλά συναίσθημα ή κίνηση, τις περισσότερες φορές. Επενδύουμε σε σχέσεις θεωρώντας\nδεδομένο το ότι θα επενδύσουν και εκείνοι σε εμάς. Μα γιατί;\nΑυτό φυσικά, πάει πολύ πίσω στην ιστορία. Οι γονείς σου σε μεγαλώνουν με έναν συγκεκριμένο τρόπο. Τον τρόπο που θεωρούν οι ίδιοι πως είναι ο καλύτερος, ανεξαρτήτως αν είναι σωστός ή λάθος. Επενδύουν πάνω σε εσένα και στο μέλλον σου. Υποσυνείδητα λοιπόν, ξέρεις ότι περιμένουν κάτι πίσω. Την επιτυχία σου. Και κάθε φορά που χτίζεις φιλίες και έρωτες, επενδύεις και εσύ σε κάτι.\nΠόσο σωστό όμως είναι να βάλεις όλο σου το είναι σε μια σχέση και να περιμένεις. Να περιμένεις να σου δώσει πίσω κάτι αντίστοιχο με εκείνο που έδωσες. Που στην τελική μπορεί να μην θέλει κιόλας. Ή ακόμη (καλύτερα ή χειρότερα) να μην έχει καταλάβει το πόσο έχεις επενδύσει εσύ πάνω του/της. Γιατί πρέπει λοιπόν κάθε φορά που δίνουμε να παίρνουμε πίσω; Και γιατί όταν δεν παίρνουμε τσαντιζόμαστε τόσο πολύ με τον άλλον;\nΠοτέ δεν ήμουν άνθρωπος που έδινε τα συναισθήματα του και τις σκέψεις του απλόχερα στον κόσμο. Πάντα κρατούσα κάτι για μένα. Όταν όμως έδινα, ήθελα να πάρω κάτι πίσω. Ακόμη θέλω δηλαδή. Και προσωπικά, πιστεύω πως οι περισσότεροι από εμάς είτε συνειδητά είτε υποσυνείδητα, αυτό περιμένουν. Δεν λέω ότι είναι σωστό, λέω απλώς πως πλέον έχει γίνει αποδεκτό. Αποδεχόμαστε το γεγονός ότι ο άλλος μας δίνει κάτι για να πάρει κάτι άλλο. Είτε αυτό είναι ένα χαμόγελο, μια πρόταση ευτυχίας, μια αγκαλιά, ή ακόμη και ένα χαστούκι. Γιατί απλά δεν μπορείς να βλέπεις στον άλλον μια ουδέτερη αντίδραση πάνω στην δική σου δράση.\nΟι φίλοι μας, οι γονείς μας, τα αδέρφια μας, τα αγόρια/κορίτσια μας θέλουν να βλέπουν μια αντίδρασή μας σε όλα εκείνα που κάνουν για εμάς. Δεν είναι ότι δεν μας αγαπούν, απλώς θέλουν να δουν πόσο και αν μπορούν ακόμα να προχωρήσουν. Να συνεχίσουν δηλαδή να επενδύουν πάνω μας και πάνω σε αυτό που τόσο καιρό χτίζουμε μαζί. Το ίδιο κάνουμε και εμείς. Δίνεις για να πάρεις. Γι’ αυτό και τόση ώρα χρησιμοποιώ την λέξη “επένδυση”.\nΑγαπάς για να σε αγαπήσουν πίσω. Αν δεν σε αγαπήσουν, προσπαθείς να σταματήσεις να αγαπάς. Όλα όμως τα πράγματα και οι τόποι που αγαπάς, σε αγαπούν; Σκέψου λίγο αυτό. Γιατί να δίνουμε την άνευ όρων αγάπη μας σε μέρη και αντικείμενα και όχι σε ανθρώπους; Γιατί πρέπει πάντα να περιμένουμε κάτι. Χωρίς καν να μας νοιάζει τι, απλώς κάτι. Και όταν έρθει αυτό το κάτι ποτέ δεν μας είναι αρκετό. Γιατί;\nΗ χειρότερη εκδοχή είναι Γιατί είμαστε ανασφαλείς και ζητάμε την επιβεβαίωση. Όμως, ποτέ δεν ήμουν φαν των χειρότερων εκδοχών. Γι’ αυτό και πιστεύω πως όλα αυτά γίνονται γιατί θέλουμε να αισθανόμαστε καλά και να δείχνουμε στους κοντινούς μας ανθρώπους ότι εκτιμάμε όλα εκείνα που έκαναν για εμάς. Τι καλύτερος τρόπος από το να το βγάλουμε προς τα έξω; Να τους δώσουμε κάτι, όχι γιατί το περιμένουν αλλά γιατί το περιμένουμε εμείς. Θέλουμε να μοιραζόμαστε ό,τι περισσότερο γίνεται και να δείξουμε ότι όλοι οι κοντινοί μας άνθρωποι συμβάλλουν στην ευτυχία μας.\nΤης Μαργαρίτας Γραμματικού\nΤραγωδία στη Μάνδρα – Εργαζόμενος πέθανε από ανακοπή μετά τη φωτιά στο εργοστάσιο